Field prenio čestitku kraljice Elizabete za Dan državnosti BiH - Index.ba\nZlatan Begić: HDZ sa sedam posto glasova drži kao taoce i FBiH i državu\nDanašnji dan, 25. novembar, obilježava se kao Dan državnosti Bosne i Hercegovine, a čestitke pristižu od brojnih svjetskih lidera, među kojima je i britanska kraljica Elizabeta II.\nPoruku britanske kraljice povodom Dana državnosti BiH upućenu predsjedavajućem Predsjedništva BiH, Željku Komšiću, objavio je na svom zvaničnom Twitter nalogu ambasador Velike Britanije u BiH, Matt Field.\n-Ovim specijalnim povodom, na vaš Dan državnosti, željela bih da uputim čestitke Vašoj Ekselenciji, uz najbolje želje ljudima Bosne i Hercegovine. Nakon teške godine, nadam se da ćemo prevazići globalne zdravstvene izazove, te da nas čekaju bolja vremena u budućnosti – navedeno je.\nPročitajte: RS ne dozvoljava bilborde povodom Dana državnosti BiH\nPrethodni članakCijene nezaustavljivo divljaju: Nivo cijena u oktobru u odnosu na isti mjesec prošle godine viši je za 4,3 posto\nNaredni članakBlinken poslao poruke građanima BiH: Amerika ostaje vaš nepokolebljiv prijatelj


Radojević: Masovni izlazak Srba na izbore na Kosovu podsticaj za ZSO - Kosovo Online\nRadojević: Masovni izlazak Srba na izbore na Kosovu podsticaj za ZSO\n18. Oktobar 2021. • 10:33\nKandidat Srpske liste za gradonačelnika u Severnoj Mitrovici Milan Radojević rekao je danas da će masovni izlazak Srba na lokalnim izborima na Kosovu pružiti legitimitet pregovaračkom timu i predsedniku Srbije da se izbore sa osnivanjem Zajednice srpskih opština (ZSO), prenosi Tanjug.\nRadojević, koji je pobedio u Severnoj Mitrovici, poručio je da se dovodi u pitanje učešće Srba u kosovskim institucijama, ako ne bude napretka u pregovorima o ZSO.\nU suprotnom, dodao je Radojević za TV Prva, Srbi su samo tu da bi međunarodna zajednica pokazala kako je Kosovo multietnička država.\nRadojević je naveo da su uz sve incidente za vreme jednomesečne kampanje ogromna izlaznost i rezultati lokalnih izbora na zadovoljavajućem nivou.\nIstakao je da je bilo jako teško fokusirati se na izbore kada je 20. septembra došlo do upada specijalnih jedinica na sever Kosova, a već 13. oktobra još jedan napad u kome je ranjen Srećko Sofronijević.\n"Saradnja sa centralnom institucijom u Prištini, da budem iskren, maltene i ne postoji. Njihove akcije su pokazale kakve su njihove namere prema Srbima na Kosovu i Metohiji", rekao je Radojević.\nOn je naveo da je situacija u Severnoj Mitrovici danas mirna, stabilna, ali da postoji zebnja građana zbog iščekivanja novih poteza vlasti iz Prištine.\n"(Aljbin) Kurti je izgubio na ovim lokalnim izborima, nije osvojio nijednu opštinu. To je težak udarac za njega i njegovu stranku, što se po nekoj stalnoj praksi oslikava udarcem na Srbe", kaže Radojević.\nKosovo lokalni izbori Milan Radojević\nRadojević glasao u pratnji velikog broja građana i stranačkih kolega\nNešto pre osam časova, u Tehničkoj školi, na biračkom mestu broj 2 u Severnoj Mitrovici glasao je i kandidat za gradonačelnika Milan Radojević.\nRadojević: Srbi će se u nedelju boriti za svoja prava na KiM\nLOKALNI IZBORI Najbolji rezultat Srpske liste, u Severnoj Mitrovici najubedljivije


MUP CG: USKORO SPORAZUM O GRANICI SA KOSOVOM I BIH - Ulcinj info\nMinistarstva unutrašnjih poslova Kosova i Bosne i Hercegovine su spremna da sa Crnom Gorom što ranije potpišu Ugovore o državnoj granici, saglasni su ministri Bajram Redžepi, Fahrudin Radončić i Raško Konjević.\n“Istaknuta je obostrana spremnost za što skorije potpisivanje Ugovora o državnoj granici, kao i pokretanja aktivnosti na potpisivanju Sporazuma o policijskoj saradnji između dvije zemlje”, saopšteno je iz MUP-a.\nKonjević je upoznao Redžepija sa inicijativom u vezi sa uspostavljanjem regionalnog centra za prevenciju i suzbijanje požara, čije bi sjedište bilo u Podgorici.\nTo je, kako je saopšteno iz MUP-a, ministar Redžepi pozdravio i ukazao na korist koju bi od toga imale sve zemlje regiona.\nSpremnost za skoro potpisivanje Ugovora o državnoj granici iskazana je i na bilateralnom sastanku Konjevića i ministra sigurnosti Bosne i Hercegovine Fahrudina Radončića.\n“Ministri su razgovarali i o izazovima u pogledu zaprečavanja nelegalnih graničnih prelaza, što je jedna od mjera koju Crna Gora mora da ispuni shodno Akcionom planu za poglavlje 24”, ističu u MUP-u.


DŽABA MU ODLIČNE IGRE Za Milera više nema mesta u reprezentaciji Nemačke - MaxBet Sport\nBez obzira što i dalje igra na vrhunskom nivou i jedan je od najboljih fudbalera na svetu, za Tomasa Milera više nema mesta u selekciji Nemačke. Selektor Joakim Lev je prošle godine podmladio tim, pa više nema mesta za Milera, Džeroma Boatenga i Matsa Humelsa.\nAUSTRIJA: U subotu od 17 igraju Altah – Tirol, a u kladionici MaxBet je kvota na pobedu domaćina 1.80.\nIpak, Miler ove sezone igra odlično i trenutno je najbolji asistent Bundeslige. Zbog toga je sada aktuelno pitanje njegovog povratka u reprezentaciju.\n– Srećan sam zbog Tomasovih igara, odličan je ove sezone, ali Lev je doneo jasnu odluku. Igrači koje je selektor pozivao u poslednje vreme imaju njegovo poverenje. Okrećemo se mlađim igračima – rekao je direktor reprezentacije Oliver Birhof.\nMiler je za “pancere” odigrao 100 utakmica i dao je 38 golova. Pre šest godina je bio svetski šampion u Brazilu. Ove sezone je za Bajern u svim takmičenjima postigao sedam golova, ima čak 20 asistencija.\nTagovi:Fudbalska reprezentacija NemačkTomas Miler


Ukrajinski „Antonov“ traži utehu u Belorusiji - Sputnjik Srbija\n20:50 21 Februar 2020\nUkrajinski „Antonov“ traži utehu u Belorusiji\n© Sputnik / Sergeй Starostenko\n21:33 24.03.2018 Preuzmite kraći link\nUkrajinska korporacija „Antonov“ namerava da započne proizvodnju aviona An-148/158 u Belorusiji koristeći ruske komponente, prenosi portal „Liga“.\nKako se navodi, čelnici „Antonova“ i minskog Zavoda za civilnu avijaciju o tom pitanju vode pregovore iza „zatvorenih vrata“.\nUkrajinski „Antonov” ide u staro gvožđe\nGlavni razlog je, kako prenosi portal, to što bi ukrajinska kompanija koristila komponente koje su proizvedene u Rusiji, budući da su one sankcionisane od strane ukrajinskih vlasti.\nUkoliko bude postignuta saglasnost, „Antonov“ će biti u mogućnosti da proizvede čitav niz aviona koji se inače koriste u Rusiji, ali i da remontuje već postojeće.\nNavodi se i da je „Antonov“ već potvrdio da su pregovori u toku, ali bez ikakvih preciznih informacija o tome kako pregovori idu.\nTrenutno se u hangarima „Antonova“ nalazi 10 aviona koji nisu dovršeni upravo iz razloga što nedostaju određene komponente koje se proizvode u Rusiji i čiji je uvoz u Ukrajinu zabranjen.\nRanije je ukrajinski predsednik Petro Porošenko zabranio bilo kakvu vojno-tehničku saradnju sa Rusijom, zbog čega je korporacija „Antonov“ upala u duboku krizu, a kao rezultat, tokom 2016. godine, nije proizveden nijedan avion.\nAntonov, proizvodnja, avioni, Belorusija, Ukrajina\n20:49 Spektakularna bakljada u Nikšiću za heroje koji pešače od Beograda /foto, video/


Italijani spas za železaru – Semendria\nItalijani spas za železaru\n30. januar 2012. PRIVREDA – Rešenje: Kompanije iz Italije bile bi idealno rešenje za naslednike „Ju-Es stila”, jer bi na taj način mogli da isprate proizvodnju „Fijata”, smatraju domaći eksperti.\nVećina stručnjaka smatra da bi Italijani bili idealni kupci za smederevsku železaru posle odlaska „Ju-Es stila” jer bi se na taj način obezbedio pristup njihovom tržištu i istovremeno ispratila proizvodnja „Fijata”.\nS druge strane, ima i mišljenja da kupca za železaru treba tražiti među kineskim kompanijama, jer su one uključene u izgradnju mnogih infrastrukturnih objekata u ovom delu Evrope. Urednik sajta Makroekonomija Miroslav Zdravković kaže da će Vlada Srbije potencijalne kupce tražiti na tri strane. Prema njegovom mišljenju, idealno bi bilo ako bi smo kupce našli na evropskom tržištu.\n– Idealni kupci bi bili iz Italije i Nemačke, i to ne zbog dugova njihovim bankama prilikom stečaja i prodaje „Ju-Es stila”, već zbog garantovanja pristupu njihovim tržištima. Pored toga, Italijani bi još mogli i da isprate proizvodni program „Fijata”. Ukoliko to nije moguće, drugi pravac države trebalo bi da budu kompanije iz Kine, Indije, Japana ili Ruske Federacije, jer bi njima Srbija bila odskočna daska za susedna tržišta – napominje Zdravković, i dodaje da iz igre ne treba isključiti ni Tursku, jer je veliki uvoznik čelika i gvožđa iz Srbije.\nProfesor Ljubomir Madžar kaže da je situacija na svetskom tržištu obojenih metala teška i da će prodaja smederevske železare biti izuzetno složen proces. On se, međutim, slaže da bi Vlada Srbije što pre trebalo da nađe kupca jer bi na duži rok železara predstavljala opterećenje za budžet. Prema njegovom mišljenju, Italijani bi zbog „Fijata” mogli da imaju interes za kupovinu.\n– „Fijat” je veliki potrošač obojenih metala i Italijani bi mogli da budu potencijalni kupci. Problem je samo to koliko bi bili spremni da plate železaru jer je i njihova privreda u velikim problemima. S druge strane, oni bi verovatno morali i da ulože dodatna sredstva za proizvodnju lima, koji je njima najpotrebniji. U svakom slučaju, podržavam ideju da se železara što pre proda jer mislim da budžet Srbije nije na duži rok spreman da je finansira – ističe profesor Madžar.\nI ekonomista Mlađen Kovačević slaže se da je „Fijat” dobar mamac za zainteresovane za smederevsku kompaniju, ali naglašava da iz igre ne treba isključiti ni Kinu.\n– Italijani su zbog pogona u Kragujevcu dobra prilika, ali ne znam koliko su zbog finansijskih problema spremni da plate železaru. Oni će proveravati šta bi u miraz iz Smedereva dobili, odnosno koliki su gubici ove kompanije. Njih će to više interesovati nego Kineze, jer bi oni proizvodne pogone morali da osposobe za ono što treba „Fijatu”, a za to su im potrebna dodatna ulaganja – kaže Kovačević i dodaje da Kinezi ne bi imali tih problema.\n– Kina ima velike devizne rezerve i ulaže ih u rudarske kapacitete i zainteresovana je za proizvode i crne i obojene metalurgije. Oni su sa investicijama krenuli i na naše tržište i ne bi me iznenadilo da pokažu interesovanje za kupovinu „Ju-Es stila” – napominje Kovačević, i upozorava da se boji da cena možda neće odgovarati vrednosti kompanije.\nKako saznajemo, Vlada Srbije pokušaće da što pre nađe kupca i ne isključuje pregovore sa Italijanima, međutim za sada su veće šanse da će kupac da se nađe na istočnom tržištu. Razlog su njihovi veliki investicioni projekti kako na našem tržištu tako i na tržištu istočne Evrope.\nS druge strane, gradonačelnik Smedereva Predrag Umičević kaže da je za grad važno da je država zaustavila zatvaranje železare, a da će se o kupcu naknadno odlučivati.\n– Grad je spreman da pretrpi i odgovarajuće gubitke kako u ovoj fazi tako i u fazi eventualne prodaje. Za nas je najvažnije da železara radi i da ljudi ne izgube posao. Železara je za grad život – tvrdi Umičević.\n« Hladna smederevska zima\nHoće li Sartid opet gajiti pečurke »


Sramna reklama za dečju odeću: Besni roditelji osuli drvlje i kamenje na slavnu kompaniju! (FOTO)\nDečaci su, prema stavu kompanije, mali naučnici, a devojčice leptirići stvoreni samo za tračeve i lepu garderobu\nVaše dete & vi 02.08.2016. - 22:44h Autor: Stil\nPredrasude o ženama i polna neravnopravnost i dalje je veliki problem u svetu, a ujedno i kamen spoticanja za napredak bilo kog društva.\nI dok se mnoge javne ličnosti i organizacije bore protiv toga, kompanija Gap javno je promovisala muškarce kao pametne i obrazovane, a žene kao jedinke koje isključivo treba da budu lepe i lepo se obuku.\nDa stvar bude još gora, to su učinili kroz promociju nove dečje kolekcije!\nNa fotografijama pozira dečak u majici sa likom Alberta Ajnštajna, a pored stoji opis: "Mali naučnik. Tvoja budućnost počinje ovde. Sa druge strane, tu je i devojčica, uz čiju fotografiju stoji sramna rečenica: "Društveni leptirić. Košulje od kepera i džemperi sa logom glavna su tema razgovora u parku!"\nRoditelji i žene širom sveta besni su jer se ovom kampanjom deci šalje poruka da su muškarci predodređeni za školovanje i nauku, a žene za tračarenje, izlaske i garderobu. To im se, po mišljenju mnogih, usađuje u svest baš ovako neprimerenim reklamama i zbog toga rastu sa potpuno pogrešnim stavovima.


M&I Systems - CRM » M&I Systems\nDobri odnosi sa klijentima predstavljaju imperativ poslovanja svake kompanije, pa je stoga nužno obezbediti sistem koji će pokriti i svakodnevno unapređivati sve elemente tog odnosa. U uslovima oštre konkurencije opstaju oni koji neprekidno opipavaju puls tržišta, zapravo svakog svog pojedinačnog kupca.\nCRM (Customer Relationship Management) podrazumeva holistički pristup, odnosno celovito rešenje za upravljanje odnosima sa klijentima koje pokriva poslovne procese od marketinga i prodaje do podrške postojećim klijentima, pri čemu je osnovni cilj obezbeđivanje zadovoljstva i pružanje kvalitetnih usluga kupcima.\nCRM obuhvata oblast prodaje, marketinga, korisničkog servisa i sistema za održavanje. U potpunosti je integrisan sa MIS ERP sistemom i obezbeđuje jedinstven softver u kom su sadržani svi kontakti i podaci vaših kupaca. Važno je naglasiti da se CRM integriše i sa Microsoft Outlook-om, a lako mu se pristupa i sa mobilnih telefona (pametni telefoni, tableti, iPhone ili iPad).\nCRM je odličan alat kojim planirate, organizujete i nadzirete sve poslovne procese kao i transakcije sa svojim klijentima.\nCRM, integrisan sa ERP-om ili kao samostalan proizvod, obezbeđuje napredna rešenja za:\n1. Menadžment odnosa sa kupcima\nUpravljanje rabatnom politikom\nProfilisanje kupaca i segmentacija tržišta\n3. Service Management & briga o korisnicima\n4. Integracija informacionih i telekomunikacionih tehnologija\n5. Microsoft Outlook i Lotus Notes integracija\nImplementacijom CRM-a preduzeće dobija:\nBolju preglednost u radu, nadziranje i kontrolu svih poslovnih procesa\nStruktuirane informacije o svakom klijentu\nAutomatizaciju i nadzor prodajnih i marketinških procesa\nMogućnost praćenja i najave aktivnosti sa klijentima


KOVID PROFITERI: "Fajzer" nanjušio veliku šansu posle pandemije - drastično skuplja vakcina, a prima se svake godine - Politički.rs\nKOVID PROFITERI: “Fajzer” nanjušio veliku šansu posle pandemije – drastično skuplja vakcina, a prima se svake godine\nKOVID PROFITERI: “Fajzer” nanjušio veliku šansu posle pandemije ― drastično skuplja vakcina, a prima se svake godine\nNedavni komentari finansijskog direktora farmaceutskog giganta „Fajzer“ otkrivaju da ta kompanija želi da kovid 19 pretvori u dugotrajnu okosnicu svog poslovnog modela, koji uključuje drastično povećanje cena vakcina protiv virusa korona koje bi se primale svake godine.\nDok je u toku masovna vakcinacija protiv virusa korona i kraj pandemije se polako nazire, postavlja se pitanje – šta posle toga? Farmaceutska kompanija „Fajzer“, čini se, tada očekuje veliki priliv novca.\nNa globalnoj zdravstvenoj konferenciji Barkliz finansijski direktor kompanije „Fajzer“ Frenk D’Amelio izložio je plan kompanije za investitore koji podrazumeva drastično veću cenu vakcine protiv korone, čim vlade prestanu da budu primarni kupci njihovog cepiva, koju su zajednički proizveli sa nemačkom firmom “Biontek”.\n„Na osnovu svega što smo videli do sada, verujemo da je sve verovatnije da će biti revakcinacije svake godine“, rekao je D’Amelio u četvrtak, dodajući da će najverovatnije biti reč o jednoj dozi vakcine.\nOn je naveo da su dosad cene vakcina diktirale pre svega potrebe država da obezbede dovoljno doza za vakcinaciju celokupne populacije bez ikakvih troškova za građane, prenosi Sputnjik internešenal.\n„Kako budemo izlazili iz stanja pandemije, počeće da se pokreću normalne tržišne snage, normalni uslovi na tržištu. A faktori poput efikasnosti, sposobnosti, kliničke korisnosti, postaće veoma važni, i mi vidimo da je to, sasvim iskreno, značajna prilika za našu vakcinu iz perspektive potražnje, iz perspektive određivanja cena, s obzirom na klinički profil naše vakcine”, rekao je D’Amelio.\nOn je dodao: „Smatramo da kako prelazimo iz pandemije u endemiju, tu se stvara šansa za nas“.\nKada bolest postane endemska, to znači da je prisutna i nastavlja povremeno da se širi u delu populacije. To je u velikoj meri slučaj sa bolestima poput gripa, za koju se često preporučuje vakcinicija na godišnjem nivou.\nProšlog meseca, D’Amelio je rekao analitičarima sa Vol Strita da „Fajzer“ trenutno prodaje vakcinu za 19,50 dolara po dozi, ali je primetio da to nije normalna cena koju obično dobijaju za vakcinu, a koja iznosi oko 150, 175 dolara po dozi.\n„Ako se udaljimo od pandemisjkih cena, situacije u kojoj se trenutno nalazimo, dobijaćemo mnogo veću cenu“, dodao je on.\nTo je gotovo devetostruko povećanje cene vakcine, odnosno skoro 900 odsto skuplje.\n„Fajzer“ je prošle godine ostvario prihod od 15 milijardi dolara samo na proizvodima povezanim sa kovidom 19, dodao je D’Amelio. Naglasio je da je njihov cilj uvek biti vrlo obazriv prema kapitalu akcionara, ali uvek uvećavati prinos akcionara.\nZapravo, u četvrtak je vrednost akcije kompanije „Fajzer“ porasla za 3,6 odsto, što je „Foks Biznis“ pripisao izjavama D’Amelia.\nŠešeljevi radikali ponovo terorišu: Pretukli, gepekovali i oteli mladića\nĐilas: Rračuni sa Mauricijusa su falsifikat, “kompletni idioti” su to falsifikovali


NBS: Opale devizne rezerve | Glas javnosti\nPočetna > Društvo > NBS: Opale devizne rezerve\nNajveći uticaj na smanjenje deviznih rezervi NBS u toku avgusta imali su neto prodaje deviza NBS na međubankarskom deviznom tržištu u iznosu od 182,5 miliona evra, i isplata stare devizne štednje u iznosu od 14 miliona evra, piše u saopštenju.\nNeto devizne rezerve, odnosno rezerve umanjene za devizna sredstva banaka po osnovu obavezne rezerve, i sredstva povučena od Međunarodnog monetarnog fonda (MMF) iznosile su 31. marta 5,1 milijardu evra. Izraženo u dolarima, devizne rezerve su na kraju avgusta iznosile 12,6 milijardi dolara i takav njihov nivo obezbeđuje pokrivenost novčane mase (M1) od 442 odsto i istovremeno pokriva osam meseci uvoza robe i usluga.\nDevizne rezerve banaka su poslednjeg dana avgusta iznosile 1,5 milijardi evra, tako da su ukupne devizne rezerve zemlje iznosile 11,6 milijardi evra, odnosno 14,6 milijardi dolara.\nNBS navodi da su u toku avgusta ostvarene pozitivne međuvalutne promene nastale zbog smanjenja vrednosti evra u odnosu na dolar, kao i rast cene zlata i tržišne vrednosti stranih hartija od vrednosti, u ukupnom iznosu od 153,4 miliona evra.\nObim realizovane trgovine devizama na međubankarskom deviznom tržištu u avgustu iznosio je 864,1 milion evra i bio je za 145,6 miliona evra veći nego u prethodnom mesecu.\nZa osam meseci ove godine u međubankarskoj trgovini realizovano je ukupno 6,2 milijarde evra. U toku avgusta radi obezbeđenja nesmetanog funkcionisanja deviznog tržišta i ublažavanja preteranih dnevnih oscilacija kursa dinara prema evru NBS je na međubankarskom deviznom tržištu prodala 192,5 miliona evra, a kupila 10 miliona evra.\nU toku avgusta zabeleženo je nominalno jačanje dinara prema evru za 1,1 procenat.\nRačunarska oprema stiže u škole\nInvestitorei traže političku i makroekonomsku stabilnost


Uspešno izvedena vežba Platinasti vuk 18 | Vojska Srbije\nČetvrtak, 21.6.2018 | Obuka\nMinistar odbrane Aleksandar Vulin prisustvovao je danas danu visokih zvanica multinacionalne vežbe „Platinasti vuk 18“ u bazi „Jug“.\nNa vežbi Platinasti vuk je učestvovalo oko 500 oficira, podoficira i vojnika oružanih snaga Bosne i Hercegovine, Bugarske, Velike Britanije, Mađarske, Rumunije, Sjedinjenih Američkih Država, Ujedinjenih Arapskih Emirata, Crne Gore i Srbije.\nKako je istakao ministar Vulin, Vojska Srbije kao jednu od najvažnijih svojih misija ima učešće u mirovnim operacijama.\n– Na ovaj način mi se pripremamo da u celom svetu donesemo mir, da tamo gde su rat i mržnja nastupe mir i napredak. Vojska Srbije na ovaj način pokazuje da je u stanju da sarađuje sa najrazvijenijim vojskama sveta, pokazuje da je u stanju da prenese svoje iskustvo, baš kao što može da prihvati i primi iskustvo ostalih oružanih snaga. Zahvalan sam predstavnicima svih zemalja koje su danas ovde, na njihovom radu, entuzijazmu, upornosti, ali isto tako želim da pohvalim pripadnike Vojske Srbije koji su pokazali da su naše iskustvo i obučenost na najvišem svetskom nivou, istakao je ministar odbrane.\nOn je poručio da je država Srbija vojno neutralna i kao takva sarađuje i sa Istokom i sa Zapadom.\n– Svako od koga možemo da naučimo je dobrodošao, baš kao što i mi možemo da naučimo mnoge druge. Država Srbija će uvek voditi računa o tome da održava balans u svojoj spoljnoj politici, kao što održava balans u svojoj vojsci i u naoružavanju i pripremanju svoje vojske. Vojska Srbije je u stanju da zaštiti svoju zemlju, naš način života i naš narod. Svaka vežba, kao što je i ova, dodatno će unaprediti našu borbenu gotovost, sposobnost da podržimo sve odluke državnog rukovodstva koje se tiču sudbine ove zemlje, kao što smo u stanju da obezbedimo mir i sigurnost na čitavom prostoru Republike Srbije za sve naše građane, zaključio je ministar Vulin.\nAmbasador Sjedinjenih Američkih Država u Srbiji Kajl Skot pohvalio je današnju vežbu i sve njene učesnike.\n– To je vežba koja je veoma korisna za mirovne operacije i najvažnije je da mogu i naše jedinice i razne međunarodne jedinice zajedno da vežbaju. U mirovnim operacijama učestvuje više različitih vojski i oni moraju da znaju kako da komuniciraju i moraju imati istu taktiku. Mi smo veoma srećni što smo učestvovali u vežbi, a ja sam posebno srećan što je saradnja srpske i američke vojske duboka i što imamo tri puta više vežbi sa Srbijom, nego što Srbija ima sa bilo kojim drugim partnerom. Ponosni smo na to, a i rezultati su vidljivi, naglasio je Skot.\nAmbasador Velike Britanije u Srbiji Denis Kif takođe je izrazio zadovoljstvo uspešno završenom vežbom.\n– Naša vojska ima priliku da već drugi put učestvuje na vežbi Platinasti vuk. Za nas je to veoma važno jer možemo da razvijamo našu saradnju u ovoj oblasti, kao što razvijamo i u drugim oblastima sa Srbijom. Hoćemo da imamo u Srbiji i na Zapadnom Balkanu važnu ulogu i u budućnosti. Nadam se da će ova saradnja nastaviti da se razvija, istakao je Kif.\nRukovodilac vežbe pukovnik Slađan Stamenković izrazio je zadovoljstvo radom, disciplinom i profesionalizmom svih učesnika vežbe.\nCilj vežbe je da unapredi interoperabilnost, međusobno razumevanje pripadnika oružanih snaga partnerskih zemalja na taktičkom nivou u toku izvršenja operacije podrške miru u multinacionalnom okruženju.\nVežba se izvodila po temama Taktike, tehnike i procedure u multinacionalnim operacijama – neubojito oružje i Operacija očuvanja mira, a pripadnici vojski zemalja učesnica uvežbavali su upotrebu nesmrtonosnog oružja, procedure, radnje i postupke prilikom angažovanja u multinacionalnim operacijama u međunarodnom okruženju.


Radulović: Gradjani imaju priliku da daju otkaz Vučiću na izborima\nBeta 21. marta 2017. 15:45\nPredsednički kandidat pokreta „Dosta je bilo“ Saša Radulović izjavio je danas da na predstojećim predsedničkim izborima gradjani imaju priliku da daju otkaz aktuelnom premijeru i predsedničkom kandidatu SNS Aleksandru Vučiću.\n„Izadji i glasaj jer na ovim izborima ti biraš. Ovo je tvoja zemlja, a ne Vučićeva korumpirana partijska država“, rekao je novinarima predsednikčki kandidat pokreta „Dosta je bilo“ Saša Radulović, koji je danas u centru Kruševca razgovarao sa gradjanima tog grada.\nOvi izbori su, kako je dodao, referendum protiv Vučića i na njima se glasa protiv „katastrofalne politike“ koju je Vučić vodio u poslednjih pet godina.\n„Na njima gradjani imaju priliku da daju otkaz Aleksandru Vučiću zbog jako loših stvari koje je uradio u Srbiji. Ljudi su siromašni, nemaju da jedu, nemaju novca da izadju u grad, zatvaraju se u kuće. Situacija u celoj Srbiji je loša, ako mislite da je to samo u vašoj porodici varate se, svi ljudi u Srbiji jako loše žive“, rekao je on.\nRadulović je kazao da na izborima ima jako dobru šansu da udje u drugi krug i da će, ako se to desi, uslediti pad Vlade, raspad SNS-a i novi parlamentarni izbori na kojima će pobediti „Dosta je bilo“.\n„Tada ćemo da vratimo ljudima otete penzije, da vratimo plate zdravstvenim radnicima, prosvetarima, vojsci i policiji, da ukinemo sulude subvencije stranim investitorima, da ukinemo partijska zapošljavanja i postavljanje nesposobnih partijskih kadrova na najodgovornija mesta u društvu, poput Bate Gašića, koji je postao ministar odbrane, a da nikakve veze sa odbranom nije imao“, rekao je Radulović.\nNjegova pobeda na predsedničim izborima značiće i, kako je dodao, priliku da se uvede konačno Zakon o poreklu imovine, transparentnost u trošenju novca i da se zaustavi korpucija u Srbiji.


/ KO JE GAZDA U VAŠOJ KUĆI?\nLovrinčević Nevena\tKO JE GAZDA U VAŠOJ KUĆI?\nReč "gazda" ponekad najbolje opisuje realnost situacije i podelu\nmoći u porodici: dete ima veću moć odlučivanja od roditelja iako su\noni ti koji brinu o detetu. Takvo stanje u porodici iscrpljuje\nroditelje i oni neretko dižu ruke od uvođenja svoje dece u red,\nosećajući se izmoreno i obeshrabreno i tražeći ponekad opravdanje u\nrazlozima van samih sebe. U ovoj knjizi roditelji mogu pročitati o\ntome kako i zašto dolazi do gubljenja autoriteta i upoznati se sa\nefikasnim metodama koje će im pomoći da uspostave ili ponovo steknu\nizgubljeni autoritet. ISBN\nizgubljeni autoritet. Komentari\nDisciplina bez batina\nRSD 510.00\tNaučite da se ljutite\nRSD 510.00\tTežim putem do roditeljstva\nRSD 510.00\tKupci koji su kupili ovaj proizvod, kupili su i sledeće:\nBONTON – pravila lepog ponašanja za mališane i one koji to i nisu


Najavljeni “pakao” je stigao u Srbiju: Ljudi padaju u nesvest, cisterne po gradu, izbijaju požari – DnevniZurnal\nNajavljeni “pakao” je stigao u Srbiju: Ljudi padaju u nesvest, cisterne po gradu, izbijaju požari\nPosted by Napisao admin June 22, 2021 17 Views\nNajavljene paklene vrućine su stigle. Broj poziva Službi hitne medicinske pomoći u Pirotu povećan. Po Beogradu rasporešene cisterne s vodom.\nNačelnica Službe hitne pomoći u Pirotu rekloa je da je već prvog dana leta bio povećan broj intervencija zbog kolapsnih stanja.\n“Da bi se izbeglo padanje u nesvest neophodno je slojevito oblačenje zbog promena temperature u različito doba dana, uvek imati flašicu vode sa sobom i obavezno doručkovati, posebno pre čekanja u redovima”, rekla je Stojanović.\nDodala je da su se poslednjih dana zbog vremenskih uslova najčešće javljali hronični, srčani bolesnici i asmatičari.\nVanredne vrućine su u svim delovima Srbije, a najalarantnije je po gradovima zbog dodatnog efekta “vrelog asfalta”.\nGrad Beograd uveo je nove mere predostrožnosti povodom visokih temperatura u prestonici, koje se očekuju do petka. Tako će cisterne sa pijaćom vodom biti postavljene na šest lokacija u gradu.\nPored toga, mere se odnose i na organizaciju procesa rada zaposlenih u javnim preduzećima koji rade na otvorenom, kako bi u najtoplijem delu dana imali pauzu za osveženje, izjavio je gradonacelnik Beograda Zoran Radojičić, a saopštila Gradska uprava.\nCisterne s pijaćom vodom će se od danas nalaziti na Trgu republike – TC “Staklenac”, Beogradskom sajmu, u smeru ka Čukarici, na Zelenom vencu, kod Vukovog spomenika, kod Opštine Novi Beograd, odnosno kod kružnog toka, uz zgradu Opštine, i u Zemunu, kod okretnice javnog gradskog prevoza, na kraju Ulice cara Dušana.\nCisterne će se nalaziti na ovim lokacijama 22, 23, 24. i 25. juna, od osam do 20 sati.\nRadojičić je dodao da je pomereno i uobičajeno vreme pranja ulica tokom toplih dana, pa će u najtoplijim delovima dana ulice biti osvežavane, kako bi se ublažili efekte izuzetno visokih temperatura.\nGradonačelnik je posebno apelovao na Beogradjane i pozvao ih da dodatno budu oprezni budući da su ponovo otvorena beogradska kupališta na kojima se očekuje veliki broj posetilaca.\nZamolio je građane i da provere ispravnost svojih uredjaja za klimatizaciju, jer smo, nažalost, u poslednje vreme bili svedoci nekoliko požara u gradu.\nPožar koji je prouzrokovao neispravni klima-uredjaj izbio je juče u stambenoj zgradi na Zvezdari, a u prethodnom periodu i u Ulici Stanoja Glavaša, kao i na Novom Beogradu, u Bulevaru Milutina Milankovića.\nU tim požarima nije bilo povređenih, a dva vatrogasca su zbog dehidratacije nakon gašenja požara na Zvezdari primljeni u bolnicu, ali su sada u stabilnom stanju, istakao je Radojičić.\n“Zbog svega toga još jednom apelujem na građane da zbog svoje bezbednosti i zdravlja povećanom opreznošću i odgovornošću učinimo sve kako bismo maksimalno umanjili šanse da se ovakve situacije događu u budućnosti”, rekao je gradonačelnika Beograda.


Ministar pravde Crne Gore traži da Srbija izruči optužene za terorizam\n11.01.2017. 09:07 > 09:38\nCrnogorski ministar pravde Zoran Pažin smatra da bi srpski pravosudni organi trebalo bez oklevanja da uhapse srpske državljane koje zvanična Podgorica potražuje zbog sumnje da su nameravali da izvedu teroristički napad u Crnoj Gori na izborni dan, 16. oktobra.\nPažin je za podgoričke "Dnevne novine" rekao da Srbija treba da uhapsi Nemanju Ristića i Predraga Bogićevića i da sprovede ekstradicioni postupak.\n- Nesumnjiva je obaveza Srbije da liši slobode lica koja se putem Interpola potražuju, ne postavljajući neke uslove koji bi se odnosili na dokazni postupak. Ocena dokaza je stvar nadležnog suda u postupku po zahtevu za izručenje, nakon što bi nas iz Republike Srbije obavestili da su potraživana lica lišena slobode - kaže Pažin.\nCrnogorski mediji: Srpskim vlastima uručene poternice za trojicom osumnjičenih za pripremanje terorističkog napada\nPredao se osumnjičeni za pokušaj terorizma u Crnoj Gori na dan izbora\nPojašnjavajući redosled proceduralnih koraka, on je rekao da je Srbija, kao članica Interpola, dužna da postupi po njihovoj poternici bez ikakvog uslovljavanja, dakle da uhapsi onog za kime je poternica raspisana.\nNakon toga, Interpol zvanično obaveštava kancelariju u Podgorici, posle čega sledi zahtev za izručenje.\nPre donošenja odluke o ekstradiciji, nadležni sud u Srbiji ocenjuje kvalitet dokaza i donosi odluku o izručenju.\nU toj fazi postupka moguće je da sud u Srbiji traži dodatne dokaze od crnogorskih istražnih organa, a ne pre toga. S obzirom da Crna Gora poseduje dokaze u slučaju Ristića, te da je deo dokaza dobijen i od istražnih organa Srbije, za očekivati je da će sud doneti odluku o izručenju. Ovo je sve procedura koja dolazi naknadno, nakon što Srbija uhapsi Ristića, kategoričan je Pažin.\nAmbasador Indonezije:Poštujemo međunarodno pravo\nOliver Ivanović saslušan, izdat nalog za hapšenje\nTužilac kancelarije Specijalnog tužilaštva Kosova (KSTK) saslušao je danas lidera Građanske inicijative "Srbija, demokratija, pravda" Olivera Ivanović u vezi istrage o ratnim zločinima i posle toga izdao nalog za njegovo hapšenje. Ivanović je tokom dana dobrovoljno došao u policijsku stanicu u severnoj Kosovskoj Mitrovici gde ga je saslušao tužilac iz KSTK, nakon prethodnog dogovora tužioca i advokata Ivanovića, saopštio je Euleks.


Pripadnici Ministarstva unutrašnjih poslova (MUP) Srbije uhapsili su N. S. (1996) iz Niša, zbog sumnje da je, kao administrator grupa na aplikaciji Telegram, činio dostupnim javnosti fotografije i video snimke pornografske sadržine nastale iskorišćavanjem maloletnog lica, saopštio je MUP 11. marta.\nKako se navodi, on je lišen slobode zbog postojanja osnova sumnje da je izvršio krivično delo prikazivanje, pribavljanje i posedovanje pornografskog materijala i iskorišćavanje maloletnog lica za pornografiju.\n“Po naredbi ministra unutrašnjih poslova Aleksandra Vulina i direktora policije Vladimira Rebića pripadnici Odeljenja za visokotehnološki kriminal odmah su pokrenuli istragu u cilju otkrivanja krivičnog dela i rasvetljavanja činjenica i okolnosti vezanih za fotografije i video materijal koji se pojavio na grupama na aplikaciji Telegram”, navodi se u saopštenju.\nKako se navodi, policijski službenici nastavljaju rad na ovom slučaju.\nU Srbiji je na društvenim mrežama objavljeno postojanje nekoliko grupa na platformi Telegram u kojima su postavljene privatne fotografije devojaka iz Srbije i drugih država regiona, a takođe su se mogli videti i lični podaci o njima, čak i adrese.\nJedna od tih Telegram grupa, pod nazivom „Ex YU balkanska soba“ imala je skoro 36.000 članova.\nGrupa je, u međuvremenu, nakon reakcije javnosti na mrežama promenila naziv i izbrisala sve objave sa grupe.


Berači malina traženi kao fudbalske zvezde - Bizlife.rs\n21:19 Užice, 22.05.2018.\nOd Ivanjice do Prijepolja na svakoj drugoj banderi oglas kojim se traže berači malina, ali na brojeve telefona koje ostavljaju vlasnici plantaža malo ko se javlja.\nOglasima sa ponudom istog posla puni su i lokalni mediji, malinari traže radnu snagu i posredstvom omladinskih zadruga, ali nje jednostavno nema, piše Blic.\nVlasnici zasada uoči sezone berbe koja bi trebalo da počne sredinom juna vape za sezonskim radnicima u strahu da im rod ne propadne. Nude dnevnice oko 20 evra, ili 35 do 40 dinara po ubranom kilogramu, tri obroka dnevno i prenoćište.\nMalinari kažu da je ponuda sa kojom su izašli pred berače poslednja i da bi sa svakim plaćenim dinarom više ostali ili na nuli ili u minusu. Napominju – daju više u odnosu na prethodnu godinu kada su hladnjačari kilogram plaćali 120, a trenutna ponuda otkupljivača je 100 dinara.\nDragan Vukajlović, malinar iz Duba kod Bajine Bašte. nagoveštava šta bi moglo da se dogodi ukoliko se narednih dana nešto dramatično ne promeni. Vlasnici malinjaka će brati sa svojim porodicama, pa koliko uberu, a ono što ostane propašće, priča Vukajlović.\nU Omladinskoj zadruzi iz Užica, koja je zatrpana zahtevima malinara za radnom snagom, kažu – potražnja za sezoncima je tolika da su berači traženi kao najveće fudbalske zvezde u prelaznom roku.\nMalinari iz Bajine Bašte pričaju da su im minulih godina berači uglavnom dolazili iz Nove Varoši, Priboja i Prijepolja. No, oni koji su nekada bili nadničari sada su vlasnici zasada.\nPrethodnih godina u malinjacima Zlatiborskog i Moravičkog okruga nadničilo je pet – šest hiljada berača. U ariljskom kraju uglavnom su bili angažovani berači iz Šumadije i sa juga Srbije, ali malo ko od imalaca plantaža je iole obezbedio radnu snagu sa kojom može ući u sezonu berbe.\n“Zaštitna” cena nerealna\nIako se približio početak berbe malina, cene još uvek nema, bar ne one koju bi proizvođači želeli – 1,75 evra za kilogram koliko je po njihovim rečima najniža izvozna cena crvenog zlata. Za sada je, tvrde, ponuđeno 100 i 120 dinara kao akontna, zaštitna cena, što je nerealno, pa su spremni da se bore ako treba i najradikalnijim merama.\nDragiša Terzić, dugogodišnji proizvođač i predstavnik malinara Srbije, rekao je da akontna cene sigurno neće biti ispod 120 dinara, ali se očekuje da tržište do kraja berbe uslovi dosta višu cenu malina. S obzirom na rod malina u 2018. godini koji je u ovom trenutku za 30 odsto manji, verujem da cena mora biti viša od 120 dinara, rekao je Terzić.\nPredsednik Asocijacije malinara Srbije, Dobrivoje Radović, kaže da je ovo neprihvatljivo niska akontna cena i da ona ne sme biti ispod 1,75 evra. Apelujemo na svest hladnjačara da ispoštuju svoje kooperante, u protivnom moraćemo da se borimo svim legalnim sredstvima jer je nedopustivo da se izlazi sa akontnom cenom od 100 ili 120 dinara – istakao je Radović.\nposao malina berac


Vakcine /Vučić odgovorio Turković: Kakva je to bolest, sit sam tih šupljih priča / Radio Sarajevo\nFoto: Dž. K. / Radiosarajevo.ba/Vučić sa članovima Predsjedništva BiH\n02. 03. 2021. u 11:30:00 L. R.\nAleksandar Vučić, predsjednik Srbije, stigao je danas u Sarajevo kako bi našoj zemlji poklonio 5.000 doza vakcina.\nDonio je vakcinu Covishield, koja se poizvodi u Indiji, po licenci AstraZenece (koja je vakcinu razvila s Oxfordom).\nKako ova vakcina nije registrirana za upotrebu u Europskoj uniji (EU) pa ni u BiH, danas je reagirala ministrica vanjskih poslova Bosne i Hercegovine Bisera Turković koja je jutros na telefonskoj sjednici Vijeća ministara zatražila da nadležne agencije reagiraju na ovo pitanje.\nTurković je stava da je ovo jedan vid dominacije Srbije.\nA, Vučića su danas pitali da prokomentira njenu izjavu.\n"Mi smo ovo doneli kao komšije i prijatelji, ne tražimo ni zahvalnost... Zamislite vi dozu bezobrazluka u tezi koju ste iznijeli. Kad EU nešto donese onda je to solidarnost i prijateljstvo. Kad ja to uradim, možda i više, onda je to dominacija. Kakva je to bolest?\nJa ne znam..ja govorim drugačijim jezikom. evo ovako, sit sam tih šupljih priča", rekao je Vučić.\nPonovio je da EU nije donijela niti jednu vakcinu, ni za BiH, ni za Srbiju, te je poručio kako ćemo se svi zahvaliti kad iste dobijemo:\n"I uvek ćemo da kažemo hvala. I jedni i drugi smo na evropskom putu i to niko ne dovodi u pitanje. To ne znači da možemo da menjamo činjenice, jer nam se nešto sviđa ili ne. Radimo ono što bi normalan komšija, prijatelj uradio.\nProblem ova vakcina? Evo, ja sam ponudio - tražite koju hoćete. poslat ćemo vam onu koju hoćete."\nProblem je, nastavio je, "kadgod je u pitanju Srbija ili ja, kao Aleksandar Vučić, ovde uvek mora da postoji nešto pobočno, nešto usput neko da izgovori, da su namere bile drugačije."\n"Kakve namere imam u Sarajevu?", upitao je. "Eto, ako ste izmišljali o namerama u Banjoj Luci, ali, kakve namere imam u Sarajevu? Kakva dominacija?"\nPotom se u odgovor uključio i predsjedavajući Predsjedništva BiH Milorad Dodik, koji je kazao da je izjava nepotrebna i da puno govori o odnosima u BiH.\n"Predsjedništvo je zaduženo za vanjsku politiku i mi smo tu i sad se pojavi ministarka sa strašno glupom izjavom. Nije ovo prvi put, znamo već kako ona reaguje. Ovo ne doprinosi ničemu. Ova izjava je glupa i nepotrebna.\nOna (Turković, op.pr) neće biti korisnik te vakcine, jer znamo njene stavove o tome. Ali, ne treba sprječavati ljude, zdravstvene radnike koji znaju šta je ovaj virus, da je prime", kazao je Dodik.\nZaključio je s tim da je "vakcinacija jedno od najvažnijih pitanja i ostat ću u skladu s onime što su sva tri člana Predsjeništva rekla, a to je":\n"Hvala Aleksandru Vučiću na solidarnosti u ovom pogledu".\nTagovi: Aleksandar Vučić vakcina Covishield Milorad Dodik reakcije Bisera Turković koronavirus COVID-19\nSarajevski aerodrom / Ovo su vakcine koje je Vučić dostavio Bosni i Hercegovini\n... / Velike mjere osiguranja na Sarajevskom aerodromu uoči dolaska Vučića s vakcinama\n! / Benjamina Karić objavila poruku nakon posjete sarajevskim bolnicama i Zetri


Slovenski parlament potvrdio podnesak za arbitražu - Poslovni dnevnik\nAutor: Poslovni.hr/Hina , 04. veljača 2013. u 22:41\nTo daje nadu da će Slovenija u arbitraži uspjeti u najvažnijoj točci na koju se odnosi spor, ocijenio je Janša.\nZastupnici slovenskog parlamenta u ponedjeljak su na izvanrednoj zatvorenoj sjednici glasovali za arbitražni podnesak u obliku koji je predložilo ministarstvo vanjskih poslova, potvrdio je nakon sjednice slovenski ministar vanjskih poslova Karl Erjavec, koji očekuje da će dokumente kojima se iznosi slovenska argumentacije u graničnom prijeporu s Hrvatskom slovenska vlada ubrzo poslati Arbitražnom sudu, te ispuniti zadani rok.\nKako je prenijela Slovenska tiskovna agencija STA, prijedlog da se podnesak potvrdi bez "minimalnih izmjena" o kojima se razmišljalo, a kojima se navodno željelo ambicioznije pristupiti definiranju predmetu graničnog spora, parlament je podržao velikom većinom. Za to da se prijedlog ministarstva vanjskih poslova, za koji se zauzimao ministar Karl Erjavec potvrdi i naloži vladi da ga pošalje u Haag, glasovalo je 70 zastupnika, a protiv je bilo samo nekoliko zastupnika Slovenske pučke stranke (SLS).\nSudeći po večerašnjoj izjavi za nacionalne medije, zadovoljan je bio i premijer Janez Janša kojemu su zadnjih dana pripisivali želju da se prijedlog kojim se definira granični prijepor "minimalno dopuni" prijedlogom nekadašnjeg predsjednika Slovenske pučke stranke (SLS) Marjana Podobnika i njegova advokata iz Kopra Danijela Starmana.\nDanašnjom odlukom parlamenta oko predmeta spora pred arbitražnim sudom, Slovenija je maksimalno iskoristila postojeći manevarski prostor u okviru Arbitražnog sporazuma, rekao je Janša, dodajući da su zastupnici prihvaćanjem dodatnih stajališta osnažili slovensku poziciju na arbitraži.\nTo daje nadu da će Slovenija u arbitraži uspjeti u najvažnijoj točci na koju se odnosi spor, ocijenio je Janša nakon zatvorene sjednice parlamenta, prenijeli su mediji.\nOdnosi se to na posebnu izjavu koju je parlament prihvatio uz arbitražni podnesak, a kojom izražava slovenska očekivanja od arbitražnog suda.\nTako se u izjavi navodi kako Slovenija od arbitraže očekuje da će joj biti potvrđen "teritorijalni kontakt" njenih teritorijalnih voda s međunarodnim vodama jer je, kako se navodi, takav kontakt imala i prilikom osamostaljenja.\nAko to arbitražom ne bi bilo potvrđeno, Slovenija bi smatrala da arbitraža nije ispunila svoj mandat koji slijedi i iz nekih točaka Arbitražnog sporazuma.\narbitraža u Hrvatskoj


Champion ROCH je dečija lifestyle dukserica za devojčice koja donosi moderan Champion izgled u omiljenoj roze boji. Odličan je izbor za nošenje tokom svih dnevnih aktivnosti u školi ili za sport tokom vikenda. Komforna i lagana za nošenje, ova dukserica je napravljena od vrhunske mešavine materijala sa velikim udelom pamuka. Prepoznatljiv Champion logo rasprostranjen je po celoj dukserici i daje joj svež i upečatljiv sportski izgled. Široke rebraste ranfle na rukavima i pojasu, kao i ojačan okovratnik ne dozvoljavaju nepotrebna pomeranja i sprečavaju da se dukserica razvuče i deformiše prilikom pranja. Neka vaše devojčice uživaju u udobnosti tokom celog dana i oprobanom kvalitetu Champion ROCH kolekcije. Specifikacija: Ranfle na rukavima Standardni kroj Champion logo rasprostranjen po celoj dukserici Sastav: 78% pamuk, 22% poliester Boja: crna.\nChampion ROCH je dečija lifestyle dukserica za devojčice koja donosi moderan Champion izgled u omiljenoj roze boji.\nOdličan je izbor za nošenje tokom svih dnevnih aktivnosti u školi ili za sport tokom vikenda. Komforna i lagana za nošenje, ova dukserica je napravljena od vrhunske mešavine materijala sa velikim udelom pamuka. Prepoznatljiv Champion logo rasprostranjen je po celoj dukserici i daje joj svež i upečatljiv sportski izgled. Široke rebraste ranfle na rukavima i pojasu, kao i ojačan okovratnik ne dozvoljavaju nepotrebna pomeranja i sprečavaju da se dukserica razvuče i deformiše prilikom pranja. Neka vaše devojčice uživaju u udobnosti tokom celog dana i oprobanom kvalitetu Champion ROCH kolekcije.


RS: Sve raspoložive kapacitete uključiti u zbrinjavanje kovid pacijenata - BHRT\nRS: Sve raspoložive kapacitete uključiti u zbrinjavanje kovid pacijenata\nRepublički štab za vanredne situacije naložio je Univerzitetskom kliničkom centru /UKC/ Republike Srpske i bolnicama da sve svoje raspoložive kapacitete – ljudske, prostorne i opremu, uključe u zbrinjavanje pacijenata oboljelih od virusa korona.\nUKC-u i bolnicama je naloženo da od danas organizuju rad specijalističkih i supspecijalističkih ambulanti sa svojih do 50 odsto kapaciteta, saopšteno je iz Biroa Vlade Republike Srpske za odnose s javnošću.\n“Kod sumnje na korona virus obavezno se prijavljuju higijensko-epidemiološkoj službi doma zdravlja, uz pojačavanje higijenskih mjera pranja i dezinfekcije površina, prostorija i pribora za rad i uz pojačan inspekcijski nadzor nad sprovođenjem mjera”, navedeno je u saopštenju.\n“Potrebno je da se obezbijede maksimalan moguć broj jedinica najmanje 10, a za Bolnicu Nevesinje pet za mehaničku potporu respiracije: fiksni respiratori urađene instalacije za gasove i pokretni respiratori prostorije i prateća oprema u koje će biti smješteni”, navedeno je u saopštenju.\nU zaključku piše i da je potrebno obezbijediti neophodne lijekove i medicinska sredstva za sprovođenje plana rada, timove koji su zaduženi za rukovođenje i rad u jedinicama za mehaničku potporu respiracije, održavanje redovne komunikaciju između doktora medicine – specijaliste infektologije UKC-a, odnosno bolnice, doktora medicine – specijaliste epidemiologije nadležnih domova zdravlja, Instituta za javno zdravstvo Republike Srpske i Fonda zdravstvenog osiguranja Republike Srpske.\n“U slučaju pojave infekcije izazvane virusom korona kod zaposlenih u UKC Republike Srpske, odnosno bolnici, potrebno je da se hitno obavi epidemiološko istraživanje i preduzmu sve potrebne mjere u skladu sa tim. O svim aktivnostima i dešavanjima u UKC Republike Srpske, odnosno bolnici izvještavaju Ministarstvo zdravlja i socijalne zaštite”, navedeno je u zaključku.\nNavedeno je i da je potrebno, što je prije moguće, uspostaviti saradnju sa drugim zdravstvenim ustanovama u Republici Srpskoj koje se bave stacionarnim liječenjem oboljelih od kovid 19 kroz formalizovan sistem koji uključuje direktnu komunikaciju, posjete zdravstvenih radnika između ustanova, uspostavljanje video linkova ili telefonskih kontakata, razmjenu stručnih znanja i informacija.\nOvo uključuje i međusobne konsultacije oko organizacije liječenja i rada, kao i o liječenju u konkretnim slučajevima, privremenu razmjenu zdravstvenih radnika, radi postizanja istih standarda i kvaliteta u pružanju zdravstvenih usluga u liječenju oboljelih od kovid 19.\n“UKC Republike Srpske, kao vodeća ustanova sa najvećim iskustvom u liječenju i zbrinjavanju oboljelih od kovid 19, treba da prenese znanja svim bolnicama u Republici Srpskoj”, navedeno je u saopštenju.\nUKC i bolnice treba da dostavljaju Ministarstvu zdravlja i socijalne zaštite na dnevnom nivou podatke o maksimalnom broju kreveta u funkciji na kovid odjeljenjima u najgorem scenariju, broj raspoloživih kreveta na kovid odjeljenjima, broj potrebnih dodatnih kreveta, ukupan broj respiratora u funkciji na kovid odjeljenjima sa i bez pacijenta.


U POKUŠAJU DA UHVATI DUH VREMENA: Ruski juvelir pravi uspomene na pandemiju koronavirusa - GRAZIA Srbija\nJuvelirska firma iz Rusije, specijalizovana za predmete povezane sa naukom i medicinom, lansirala je ukrasne priveske na temu koronavirusa. Ovaj njihov poslovni potez nije se dopao baš svima. Kada su se pre nekoliko meseci u javnosti pojavili prvi mikroskopski snimci virusa zbog kojeg je danas ceo svet u samoizolaciji, “Dr Vorobev”, juvelirska firma sa sedištem u Kostromu, na 300 km severoistočno od Moske, smatrala je da bi karakteristični oblik ovog virusa idealan dodatak njihovoj “medicinskoj” kolekciji. Po ceni od oko 20 dolara, nude se srebrne reprodukcije zloglasne loptice sa šiljcima. Ovakav nakit bi mogao da prođe ispit iz estetike, da nije jednog etičkog problema - reč je o virusu koji prouzrokuje akutnu respiratornu bolest poznatu kao kovid19.\n- Ljudi su počeli da ih kupuju i da postavljaju slike proizvoda na društvene mreže - tvdi za Reuters osnivač firme Pavel Vorobev, dodajući da, ma koliko cela situacija bila tužna, uspomene na pandemiju ipak postaju trend. Njegova firma takođe proizvodi nakit u obliku srca, pluća, lanaca DNK.\nOdgovarajući na optužbe da su “bezosećajni”, Vorobev kaže da im cilj nije da zgrću novac na onome što je postala međunarodna kriza. - Naši pratioci na društvenim mrežama su ugledni ljudi - lekari i drugi, koji imaju veze sa medicinom - kaže on. Ističe da su čak neki bivši pacijenti, izlečeni od kovid19, kupili priveske i poklonili ih lekarima koji su brinuli o njima. Firma “Dr Vorobev” sada planira da donira broševe u obliku koronavirusa u kavezu, i to upravo lekarima koji su uložili veliki napor da zaustave širenje zaraze.


Kostić naveliko kupuje akcije NIS\nVrednost akcija Naftne industrije Srbije skoro svakodnevno pada, ali je zahvaljujući ugovornim obavezama „Gaspromnjefta”, negativan trend odlična prilika za zaradu. Hrvatski investicioni fond „ZB invest” kupio je akcija za 25 miliona dinara, a Miodrag Kostić za više od sedam miliona. Najkasnije do februara samo na dosadašnjim kupovinama po aktuelnim cenama hrvatski investitori imaju mogućnost da zarade oko 2,7 miliona dinara, a Kostić 800.000.\nNaime, većinski vlasnik NIS-a „Gaspromnjeft” ima ugovornu obavezu da do februara iduće godine ponudi manjinskim akcionarima otkup akcija po ceni ne nižoj od 4,8 evra. Juče je ova deonica vredela 461 dinar ili 4,3 evra, pa jednostavna računica govori da bi se najduže za četiri meseca na svakoj akciji moglo zaraditi po pola evra. Ceo posao još je ozbiljniji, znajući da je otkupna vrednost akcije vezana za evro i da je oslobođena rizika od kursa dinara. I to u vreme kada je zbog krize na tržištu kapitala zaraditi na berzi prava umetnost.\nSudeći po podacima Centralnog registra, ovakvom matematikom najviše su se bavili ozbiljni strani i domaći ulagači. Među najvećim kupcima NIS bili su kastodi računi banaka. Iza njih se nalaze domaći i strani institucionalni investitori - banke, osiguranja, investicioni i penzioni fondovi, čija je, inače, poslovna politika - kupi, prodaj i zaradi. Kastodi račun „Unikredit banke”, iza koga su, kako saznajemo, uglavnom klijenti „Banke Austrija”, četvrti je najveći akcionar NIS. Njegov paket akcija vredi više od 31 milion dinara.\nPosebno aktivan kupac je hrvatski investicioni fond „ZB invest”, koji je na Beogradsku berzu stigao pre četiri godine. Ovaj fond, u vlasništvu „Zagrebačke banke”, akcije NIS kupovao je u tranšama. Tako je u ponedeljak, 27. septembra, njegov paket deonica vredeo 14,2 miliona dinara. Dva dana posle dokupio je deonica za još desetak miliona dinara, a dan posle za dodatnih milion. Sa 0,03 odsto akcija postao je peti najveći akcionar naftne kompanije.\nNa pitanje da li akcije kupuju da bi ih prodali „Gaspromnjeftu” do februara, nisu želeli da odgovore.\n- Politika kompanije je da ne komentarišemo - kratko su izjavili za „Blic”.\nJedan od deset vodećih akcionara NIS-a (na devetom mestu) je Miodrag Kostić Kole, vlasnik brokerske kuće „M&V Investments”. U ovoj kompaniji, čiji paket u NIS-u vredi sedam miliona dinara, kažu da Kostić ima vlasništvo u brokerskoj kući, ali da se on operativno ne bavi njenim svakodnevnim poslovanjem.\n- U akcijama NIS-a vidimo dobar potencijal za trgovanje, a cilj i jeste zarada. Trenutno je zbog velike ponude na berzi došlo do pada cene deonice. Tako se otvorila mogućnost za prinos od nekoliko procenata u momentu kada „Gaspromnjeft” bude objavio ponudu za preuzimanje po ugovorenoj ceni - objašnjava generalna direktorka „M&V Investmentsa” Jasmina Bjelić.\nNesporno je, dakle, da trgovanje akcijama Naftne industrije postaje sve interesantnije, posebno ako se investitori vode pametnom strategijom, tvrde brokeri.\n- Sa malo lukavstva akciju je moguće održavati na trenutnom, atraktivnom nivou. Kada bi veliki investitor u jednom danu sunuo sav raspoloživ novac, tražnja bi podigla cenu ili zaustavila pad. Zato se u ovom slučaju više isplati trgovanje u tranšama - kaže naš sagovornik dobro upoznat sa trgovanjem na Beogradskoj berzi.\nDodaje i to da ovakvo trgovanje ne treba isključivo da znači da investitor želi da kontroliše cenu, već da je trgovina u tranšama nužna jer mu tako i pristiže novac od klijenata. U NIS-u se sastaju i sa investitorima i sa akcionarima, a zainteresovanost za deonice objašnjavaju procenom vrednosti kompanije.\n- Svaka kupovina akcija je procena investitora da će ostvariti prinos na uložen novac bilo kroz rast cene akcije ili kroz isplatu dividende - kažu u NIS-u za „Blic”.\nIstiču i da danas na vrednost akcija najviše utiču gubici iz prethodnih godina, ali i tekući negativni finansijski rezultati koji su posledica loših makroekonomskih uslova.\n- Akcije NIS će dobiti pravu vrednost posle završetka modernizacije Rafinerije u Pančevu i širenja kompanije na tržištu. Radovi na modernizaciji prerađivačkog kompleksa teku u skladu s planom, a rok završetka je kraj 2012. - kažu u ovoj kompaniji.\nSlobodan Ilić, državni sekretar u Ministarstvu finansija, odbacuje mogućnost da se i država ovajdi na akcijama.\n- Država se ne ponaša kao privatni investitor na berzi, a imamo i plan po kome trošimo sredstva iz budžeta - kaže Ilić za „Blic”.


Izvor: JužneVesti.com, 08.Mar.2021, 18:03\nPostojeća zgrada Aerodroma “Konstantin Veliki” u Nišu biće rekonstruisana, a pored će se graditi nova, pa će terminali u ovoj niškoj luci, najavili su nadležni, biti na skoro 9.000 hektara. Lokacijski uslovi su dobijeni, rekao je direktor Aerodroma Srbije MIhajlo Zdravković, a ministar saobraćaja Tomislav Momirović je naglasio da bi sa radovima moglo da se krene već na leto.\nStara zgrada izgrađena je kada i aerodrom 1986. godine, a minimalno ulepšavanje pretrpela je pre nekoliko godina, kada je aerodrom i počeo da se razvija.\nProjekat nove terminalne zgrade; foto: A. S.Sada ministar Momirović najavljuje najlepšu aerodromsku zgradu u ovom regionu.\nUveren sam da kada se aerodromska zgrada...\nNovi ministar saobraćaja Tomislav Momirović kaže da je upoznat sa dugom koji Grad Niš ima prema Ministarstvu odbrane zbog ugovora o preuzimanju zemljišta aerodroma iz 2011. godine. Međutim, on nije precizirao šta se po tom pitanju trenutno radi i da li Niš već plaća kamatu koja je, po ugovoru,...


Mlađi pioniri i dalje „u igri“… | KK PROBASKET Beograd\n← „Probasket nije klub, Probasket je velika porodica!“\n„Želja za pobedom i istrajnost je naše glavno oružje!“ →\nMlađi pioniri i dalje „u igri“…\nPoraz sa minusom od 2 poena, daje nadu u revanš utakmici protiv As basketa. KK PROBASKET – KK AS BASKET 32 – 34 P1 06-04 P2 10-08 P3 06-12 P4 10-10\nPred tradicionalno punim tribinama ,,crveno beli“ su odigrali vrlo požrtvovano, svaki igrač na terenu je ostavio poslednji atom energije na parketu i na tome im treba čestitati.\nDobro je otvoren meč… Micke je načeo protivnika prvim postignutim poenima… Ipak, odbrana je bila ključ u prvom poluvremenu, jer su uspešno zatvoreni prodori kroz sredinu i teran je protivnik na veliki broj šuteva sa spoljnih pozicija.\nDrugu četvrtinu obeležio je Grbić koji je bio precizan sa linije iza 6,75 na početku i pri kraju četvrtine… As basket je ipak pokazao da će namučiti naš tim, jer je najbolji igrač sa brojem 29 ušao u seriju poena.\nTreći period je bio ubedljivo najslabiji period igre Probasketa, Jokić se dosta mučio u napadu, imao je veliki broj izgubljenih lopti i loših rešenja, Mićiću je lopta nekoliko puta izlazila iz obruča, ma suprotnoj strani Lutovac (br.29) postiže dve ,,trojke“ i pravi dosta problema našoj odbrani. Maljković krajem četvrtine postiže koš uz faul i rezultatski vraća naš tim u meč. Nažalost, stečena prednost iz prvog poluvremena je anulirana i naši su gubili sa dva razlike pred odlučujući period utakmice. U poslednjoj četvrtini videli smo ravnopravnu borbu, Joca se budi i postiže 4 poena, ali i dalje nastavlja da pravi za njega nesvojstven broj grešaka kako u napadu tako i odbrani. Mićke nije bio šuterski raspoložen i završava meč sa 0 postignutih poena, dok je Mihajlović sve svoje poene postigao u drugoj četvrtini, što će kasnije dosta uticati na konačan ishod utakmice.\nU poslednjih nekoliko minuta videli smo dosta grešaka naše ekipe, koja je ipak smanjila prednost i sa -5 u poslednjem minutu, poenima Paje i Džonija spustila na konačnih -2 pred revanš koji će biti odigran u nedelju pre podne na Novom Beogradu. Poraz koji ne boli jer i da je naš stigao do pobede sa +2 opet bi morao na pobedu u revanš utakmici kao i sada. Sa velikim iščekivanjem i motivom se radujemo sledećem susretu sa momcima iz As basketa, koji su iskreno sportski čestitali našem timu na kraju utakmice. Ipak, pamtimo svi ,,pobedničku“ pesmu koju su pevali u svlačionici u ,,Karađorđu“. Nadamo se da ćemo pružiti još bolju partiju u narednom susretu i da će se ovog puta pesma pevati u našoj svlačionici!\nKK Probasket: Grbić 4, Dragojević, Pajkić 3, Mićić, Milićević, Kojić, Mihajlović 5, Micić 2, Jokić (kap.) 8 Maljković 10.


Stiže nam promjena vremena: Padavine posebno obilne u ovom dijelu BiH – Haber.ba\nPrema prognoznim modelima, promjena vremenskih prilika izgledna je od 20. do 25. januara kada se uz vjetar južnog smjera očekuju padavine širom zemlje, koje će na jugu biti nešto obilnije.\nOd 26. januara do kraja prognoznog perioda, 02. februara, prognozira se nestabilno vrijeme uz povremene padavine na jugozapadu, istoku i u centralnoj Bosni.\nNavode to iz Federalnog hidrometeorološkog zavoda u izgledima vremena od 18. do 2. februara, prenosi “Radiosarajevo“.\nPromjena temperaturnog režima i osjetniji porast temperatura zraka prognozira se od 20. januara do 02. februara. Vrijednosti minimalnih temperatura u Bosni kretat će se od -1 do 4, u Hercegovini od 2 do 7 °C. Danju između 5 i 10 u Bosni, te 8 i 13 °C u Hercegovini.\nPolicija je prijavu zaprimila oko 8:30 sati i odmah su izvršili uviđaj u kome...\nKolač sa jednom jabukom i pudingom od vanilije: Ništa kremastije i sočnije niste probali!\nOva za pripremu veoma jednostavna poslastica, očaraće vas svojim bogatim ukusom i kremstom teksturom.


NSinfo: DA za Kulturni centar "Novo Naselje"\nDA za Kulturni centar "Novo Naselje"\n75% stanovnika smatra da je ovom delu grada potreban Kulturni centar\nU organizaciji Novog kulturnog naselja juče je održana prva javna prezentacija "Projekta NN" i debata o potencijalu i značaju Kulturnog centra u jednom od najvećih delova Novog Sada, u prepunoj sali Mesne zajednice "Bistrica".\nU sklopu prezentacije inicijative za novim mestom u Novom Sadu, predstavljeni su i rezultati ankete koju su građani Novog naselja mogli da popune, kako na proteklim festivalima koje je Novo kulturno naselje organizovalo, tako i na ulicama Novog naselja i online.\nRezultati istraživanja pokazuju da čak 75 odsto stanovnika smatra da je ovom delu grada potreban Kulturni centar, a 86 odsto ispitanika izjavilo je da bi učestvovalo u radu budućeg mesta kulture na različite načine.\nU debati su učestvovali građani svih generacija, i istakli da je ovakva inicijativa od velikog značaja i da ima veliki potencijal i još jednom istakli ogromnu volju da učestvuju u daljim aktivnostima u vezi inicijative.\nStariji sugrađani su istakli da je ovo prvi put da prisustvuju prezentaciji neke ovakve ideje ili bilo kakvoj debati na ovu temu, a oni mlađi da bi ovakav prostor omogućio aktivniju komunikaciju lokalne zajednice čime bi se stalno generisale nove inicijative. U tom cilju, u nedelju 6. novembra zakazani su prvi moderatorski razgovori sa ciljnim grupama stanovništva Novog naselja.\nDosadašnje delovanje Novog kulturnog naselja obuhvata niz festivala i projekata, koji su se mahom održavali na otvorenim, javnim prostorima usled nedostatka adekvatnog zatvorenog prostora.\nUdruženje je pokrenulo inicijativu za otvaranje Kulturnog centra „Novo naselje" za kulturne i umetničke programe, radionice, edukativne programe i ostale vidove ispoljavanja umetničkog stvaralaštva, a novi koraci „Projekta NN" slede vrlo uskoro.\nizvor: rtv.rs, foto: novokulturnonaselje\n... kultura, novo naselje


Čonopljanci najbolji među osnovcima – My WordPress Website\nČonopljanci najbolji među osnovcima\nTOPICS:Opštinsko školsko prvenstvo u malom fudbaluOsnovne i srednje škole grada SomboraSportski savez grada Sombora\nPosted By: redakcija April 24, 2021\nU sredu, 21. aprila u organizaciji Sportskog saveza grada Sombora održalo se Opštinsko školsko takmičenje u malom fudbalu za učenike osnovnih škola, a dan kasnije i za učenike srednjih škola. Među osnovcima istakla se ekipa Osnovne škole Miroslav Antić koja je bez većih problema “prošetala” turnirom, čime je izborila pravo nastupa na Okružnom prvenstvu u Apatinu, koje će se odigrati u sali OŠ Žarko Zrenjanin u utorak, 27. aprila.\nOstvareni su sledeći rezultati i plasmani:\nOsnovne škole rezultati i plasman:\nOŠ Bratstvo – Jedinstvo (Sombor) : OŠ Nikola Tesla (Kljajićevo) 2:4\nOŠ Laza Kostić (Gakovo) : OŠ Nikola Vukićević (Sombor) 0:4\nOŠ Miroslav Antić (Čonoplja) : OŠ Nikola Tesla (Kljajićevo) 4:2\nOŠ Nikola Vukićević (Sombor) : OŠ Miroslav Antić (Čonoplja) 2:6\nOsnovne škole – plasman:\n1.mesto: OŠ “Miroslav Antić” Čonoplja\n2. mesto OŠ „Nikola Vukićević“ Sombor\n3. mesto OŠ „Nikola Tesla“ Kljajićevo\n3. mesto OŠ „Laza Kostić“ Gakovo\n4. mesto OŠ Branstvo Jedinstvo“ Sombor\nDan kasnije, održano je i takmičenje srednjoškolaca. U finalu su se sastali Gimnazija „Veljko Petrović“ i Srednja ekonomska škola iz Sombora. U veoma zanimljivoj i tvrdoj utakmici učenici Ekonomske škole su minimalno slavili golom Dejana Đurđeva u prvom poluvremenu.\nGimnazija „Veljko Petrović“ : Srednja ekonomska škola Sombor 0:1\nSrednje škole – omladinci\n2. mesto Gimnazija Veljko Petrović Sombor\nTakmičenjem su ispred Sportskog saveza grada Sombora rukovodili treneri fudbala Aleksandar Knežević i Milan Gagrčin. Prvoplasirana ekipe je stekla pravo učešća na okružnom prvenstvu koje će se održati u Apatinu, u sredu 28. aprila.\nSportisti slušali predavanje o anti-doping kontroli\nOSTALI SPORTOVI, PLIVANJE, VESTI SSGS\nU nedelju se pliva za časni krst\nOdržano opštinsko školsko takmičenje u streljaštvu


17. Avg 1999 16:31 (GMT+01:00)\nAdvokat Tihomir Konstantinović o sudskim sporovima protiv države, povraćaju konfiskovane i nacionalizovane imovine\nSuđenje sa državom - jalov posao\nVlasnicima vratiti nacionalizovane zgrade i građevinsko zemljište\nBEOGRAD - Nacionalizacija, agrarna reforma, Dafina, Jugoskandik, stara devizna štednja... na jednoj strani, a na drugoj hiljade i hiljade nezadovoljnih Jugoslovena koji očekuju da im država vrati teško stečenu imovinu ili ostavštinu njihovih predaka. I dok su uporniji odlučili da državu tuže, ona im je za poslednjih nekoliko godina uzvratila sve većom pravnom nesigurnošću, beznađem i neizvesnošću.\nVile na Dedinju za 50 maraka\n- Nesporno je da su mnoge vile na Dedinju prodate za 50 nemačkih marka. Nisu retki slučajevi da su vile koje su "zaslužni građani" otkupljivali za tu sumu kasnije prodavane za tri, četiri ili pet miliona maraka! Kako se oseća jedan štediša stare devizne štednje koji je svoju mladost proveo u rudnicima Amerike i ušteđevinu od nekoliko stotina hiljada dolara položio u našu banku koji sada nema ni za osnovne životne potrebe? Ili neki trgovac kome oduzetu kuću sa baštom na Dedinju prodaju "zaslužnom građaninu" za pedesetak maraka - priča advokat Konstantinović.\n- Za razliku od ranijih vremena kada je tužiti državu bilo teško pored ostalog i zbog toga što bi stranka i advokat koji je zastupa dobili epitet "narodnog neprijatelja", danas građani mogu bez ikakve rezerve da je tuže i vojuju svoja prava koja im garantuju i Ustav i zakoni. Uspeh u sporu zavisi od volje države, ekonomske moći i volje sudova koji ipak prate stav države po tim pitanjima - kaže za "Glas" poznati beogradski advokat Tihomir Konstantinović.\nNapominjući da je ishod sporova sa državom do kraja neizvestan, pogotovu u slučajevima gde se upliću politika i širi društveni interesi, naš sagovornik kaže.\n- Uspeha imamo u sudskim sporovima gde je carina, na primer, nezakonito oduzela putnički automobil ili gde je građanin tražio naknadu štete zbog nepravilne sudske odluke i izdržao neko vreme u zatvoru ili celu kaznu, ali tamo gde je trebalo vratiti nezakonito konfiskovanu i nacionalizovanu imovinu, neustavno oduzetu imovinu po Zakonu od ispitivanju porekla imovine, u slučajevima "Dafiment banke", "Jugoskandika" i stare devizne štednje uspeha nije bilo.\nKada su u pitanju sporovi bivših Dafininih štediša, Konstantinović je dobijao pravnosnažne presude, ali kada ih je trebalo izvršiti, tj. sa računa Narodne banke Jugoslavije skinuti presuđene iznose, država se izvukla tako što je potraživanja "Dafimenta" uvrstila u staru deviznu štednju.\nKada je otvoren stečajni postupak, ljudi su ponovo platili visoke sudske takse iako stečajna masa "Dafimenta" verovatno ne bi pokrila ni 5 posto onoga što su štediše uložile, objašnjava naš sagovornik. Danas, napominje on, sudske odluke zavise od toga u kom se sudu sudi, ko je stranka koja tuži, odnosno koja je tužena.\n- Mnogi građani zaziru od toga da tuže državu jer je naša prošlost ostavila na njih dubok trag i posledice. Svojevremeno sam Saveznoj skupštini podneo inicijativu za donošenje Zakona o denacionalizaciji zgrada i građevinskog zemljišta i to pitanje je ušlo u skupštinsku proceduru, ali do danas nije rešeno.\nKonstantinović smatra da se nacionalizovane zgrade i građevinsko zemljište mogu vratiti starim vlasnicima ili njihovim naslednicima, a da sa stanarima vlasnik treba da uspostavi odnos zakupa na deset godina. Pošto su te zgrade ili stanovi otkupljeni po mnogo nižoj ceni od tržišne, treba upotrebiti pravni institut oštećenja preko polovine što znači da je ugovor o kupoprodaji stana raskidljiv ako cena ne dostiže ni 50 posto od stvarne. S obzirom da su mnogi građani koji su tako otkupili stanove ili kuće u međuvremenu iste prodali, to pitanje mora da reši država koja je takve nezakonite i protivustavne zakone primenjivala.\n- Tamo gde su zgrade i stanovi porušeni, bivšem vlasniku ili nasledniku država mora da nadoknadi štetu po sadašnjoj tržišnoj vrednosti, a i štetu koju su građani imali za više od 50 godina nekorišćenja svoje zakonito stečene imovine u državi Kraljevini Jugoslaviji - dodaje on na kraju.


Direktorka TV Kanala 9 iz Novog Sada nastavlja štrajk glađu\nIzvor: www.kanal9tv.com, 15.04.2019.\nNakon godinu dana od kada je Maja Pavlović privremeno prekinula štrajk glađu, država nije uradila ništa i stvari su postale još mnogo gore. Svoju odluku neće ni menjati ni odlagati, jer, kaže, nema ni jednu drugu opciju, a ni saborca koji bi je od štrajka odgovorio.\n“Nakon godinu dana od kada sam privremeno prekinula štrajk glađu, država ne da nije uradila ništa, nego su stvari postale još mnogo gore. Svoju odluku neću ni menjati ni odlagati, jer nemam ni jednu drugu opciju, a ni saborca koji bi me od štrajka odgovorio”, rekla je Maja Pavlović, direktorka TV Kanala 9 iz Novoga Sada.\nOna je objasnila da postupak pred Upravnim sudom, zbog kojeg je štrajkovala glađu prošle godine, ni nakon skoro godinu dana, nije završen.\nDa su Kanalu 9 otkazani praktično svi ugovori sa preduzećima ili ustanovama u kojima je vlast preuzela SNS. Da ministar prosvete, nauke i tehnološkog razvoja, Mladen Šarčević, nikada nije ni odgovorio ni na jedan zahtev da se održi sastanak, koji joj je obećan prošle godine, kako bi se našlo zakonito rešenje u vezi sa naknadama koje naplaćuju OFPS i SOKOJ.\n“Umesto sastanka sa ministrom Šarčevićem, dobijamo copy-paste presude u postupcima sa SOKOJ-em i OFPS-om. Sudovi naše argumente niti razmatraju, niti obrazlažu, već ih odbijaju kao “irelevantne” i sada su nam izvršitelji, zbog takvih presuda, blokirali račun”, rekla je Pavlović.\nNije problem trenutna blokada računa. Najveći problem je što je Vrhovni kasacioni sud odbacio Posebnu reviziju koju su podneli i da neće meritorno da odluči o nezakonitom postupanju sudova. Pre nego što su podneli Reviziju, konsultovali su se sa sudijom Vrhovnog kasacionog suda i rečeno im je da imaju prava koja traže.\n“Možda i imamo prava, ali sud o njima neće da odlučuje! Ni Ustavni sud, u postupcima koje smo pokrenuli u vezi sa ovim taksama, više od 3 godine ne donosi odluke… SOKOJ i OFPS imaju monopol. Država ih štiti i oni naplaćuju koliko su namislili i koliko im treba, nezakonito i protivustavno”, ističe Pavlović.\nOna kaže da isto postupaju i ostali sudovi. Kao primer navodi da su tužili direktore javnih preduzeća, jer TV Kanalu 9 nisu dostavljali informacije. Direktori su oglašeni krivim, ali je TV Kanal 9 obavezan da sam snosi svoje troškove tih postupaka!\n“Nadam se da će premijerka Brnabić podržati i naš štrajk, kao način naše borbe za pravnu državu i slobodu medija, a volela bih da sa štrajkom počnu i Vesić i Vulin i Martinović, pa da vidimo ko će duže izdržati i čiji su zahtevi ispravniji: njihovi za “borbu protiv nasilja opozicije” ili naš za borbu za pravnu državu i slobodu medija”, rekla je direktorka TV Kanala 9.\nOno što doživljava kao najveću nepravdu je činjenica da su saznali da televizije bliske SNSu uopšte ne moraju da plaćaju naknade ni OFPSu, ni SOKOJu, jer ih ove organizacije ne tuže. Televizije bliske SNS-u ne moraju da plaćaju ni zakupe više stotina kvadratnih metara poslovnih prostora koje koriste, na najelitinijim lokacijama, koje su u vlasništvu države.\n“Ako niste pod kontrolom SNS, ukidaju vam sve prihode, nameću vam nepostojeće troškove, nemate pravo na bilo kakvu sudsku zaštitu, inspekcije su vam redovni posetioci, stižu vam krivične prijave, pale vam kuće… To je cena koju danas plaćaju lokalni i regionalni mediji ako hoće da budu slobodni”, ogorčena je Pavlović\nPozvala je sve koji smatraju da Srbija nije pravna država i da mediji u Srbiji nisu slobodni, da joj se pridruže.\n“U TV Kanalu 9, Novi Sad ima mesta za sve koji žele da se bore da Srbija postane pravna država slobodnih medija. U društvu istomišljenika sve je lakše, ali, ako se ljudi plaše, kako bi rekao predsednik Vučić, ja nemam problem ni da budem sama u ovoj borbi”, zaključila je Maja Pavlović.\nProšle godine 21. maja, direktorka novosadskog TV Kanala 9 Maja Pavlović, 10 dana je štrajkovala glađu, pošto je ETV ugasio signal ove televizije zbog navodnog duga od 2,5 miliona dinara.\n“Da prošle godine nisam bila u pravu, da taj dug, zbog kojeg su nam tada ukinuli signal, stvarno postoji, verujem da bi TV Kanal 9 do sada već bio ugašen, a to se, kao što vidite, nije desilo. Godinu dana je prošlo i država nije uradila ništa što je obećala. Nažalost nastavak štrajka glađu vidim kao jedini način da se izborimo za naša prava koja bi država morala da nam štiti i da nam garantuje“, rekla je Maja Pavlović obrazlažući svoju odluku da nastavi štrajk glađu.


Putem digitalnog asistenta „Covid19 Info Srbija“ omogućena je prijava za vakcinaciju - Saga - New Frontier Group\nDigitalni asistent Covid19 Info Srbija, kog je razvio Sagin tim pre godinu dana i koji je već komunicirao i davao informacije vezane za pandemiju sa preko 700.000 korisnika na Viberu, dobio je novu funkcionalnost – mogućnost da se građani prijave za vakcinaciju.\nIT kompanija Saga New Frontier Group razvila je prošle godine digitalnog asistenta (chatbot rešenje) kao zvaničan info kanal Vlade Republike Srbije koji pruža sve neophodne informacije vezane za pandemiju u Srbiji i to za veoma kratko vreme, u saradnji sa kompanijom Rakuten Viber. Glavni cilj je bio da se stvori platforma preko koje će građani na brz i efikasan način dolaziti do svih potrebnih informacija. Chatbot Covid19 Info Srbija je u samom startu mogao da pruži odgovor na preko 80 pitanja i tema, gde je za manje od 2 nedelje razmenio 4 miliona poruka sa građanima. Glavni fokus je bio na rasterećenju kontakt centara i dobijanje osnovnih informacija bez ikakvog čekanja.\nNakon uspešne prve faze i prihvatanja ovog servisa od strane građana, razvijena je nova funkcionalnost koja omogućava prijavu za vakcinu putem chatbota na Viberu. Ona omogućava građanima koji to žele, da se na najbrži i najjednostavniji način prijave za vakcinu. Pored toga, Covid19 Info Srbija pruža i informacije o vakcinaciji, poput bezbednosti, efikasnosti, stvaranju imuniteta, sadržaja vakcina itd, kao i mogućnost da građani na najlakši način saznaju šta da rade ukoliko su propustili svoj termin, kako da dobiju potvrdu o vakcinaciji i sve to bez čekanja, uz samo par klikova.\nNakon uvođenja nove funkcionalnosti, preko chatbota se samo za jedan dan prijavilo više od 10.000 građana, dok je sam digitalni asistent dobio preko 30.000 novih pratilaca. Iz kompanije Saga poručuju da im je veoma drago da mogu da budu na usluzi građanima koji žele da se prijave za vakcinu i obezbede još jedan kanal za prijavu.


Osvoji 500 RSD bonusa BEZ USLOVA i kladi se na meč Tirana - Crvena Zvezda -\nOsvoji 500 RSD bonusa BEZ USLOVA i kladi se na meč Tirana – Crvena Zvezda\nU okviru 2. kola kvalifikacija za Ligu šampiona, Crvena zvezda večeras od 20 časova gostuje fudbalskom klubu koji nosi ime baš kao i prestonica Albanije – Tirana.\nPovodom “paklenog” meča, kladionica Meridian je spremila savršenu ponudu, koju sigurno nečete moći da odbijete.\nNaime, ukoliko još uvek nemate otvoren nalog na meridianbet.rs, idealno je vreme da to promenite – registrujte se na sajtu ili putem mobilne aplikacije i na vašem bonus računu će vas sačekati poklon dobrodošlice – 500 RSD!\nFantastičan bonus možete odmah iskoristiti i pametno unovčiti, a prilika za to nije mogla biti bolja! Uz najbolju ponudu i kvote, Meridianbet vam pomaže da fudbalsko znanje veoma lako unovčite, a pored bonusa dobrodošlice, čeka vas i vrtoglavi bonus na broj parova, čak do 1000 %!\nPred odlazak u glavni grad Albanije, trener Crvene zvezde Dejan Stanković je ulogu favorita prepustio domaćinu, a veliki optimista je i šef stručnog štaba Tirane Emanuel Egbo koji smatra da večeras može napraviti čudo i eliminisati favorita.\nZbog poznate situacije sa pandemijom korona virusa, utakmica između Tirane i Crvene zvezde igraće se bez prisustva publike, što svakako ide u prilog šampionu Srbije jer je dobro poznato kakva atmosvera vlada na mečevima kao što su ovi.\nIpak, ni pred praznim tribinama neće biti lako jer očekivanja su velika sa obe strane. Mnogo toga ide u prilog crveno-belima, pre svega, iskustvo u ovom takmičenju s obzirom na to da Zvezda poslednje dve sezone igra grupnu fazu Lige šampiona. Naravno, kvalitet srpskog tima u odnosu na rivala je, takođe, daleko bolji.\nDa se veće šanse za trijumf prepisuju Zvezdi potvrđuju i kvote, pa je tako “dvojka” u Meridianu 1.59, dok se pobeda Tirane ceni kvotom 5.80.\nNerešen ishod je 3.90, a kvota da oba tima daju gol 2.08.\nInače, ukoliko niste znali ovo je drugo gostovanje Crvene zvezde u Albaniji, koja je upravo u Tirani pre 75. godina odigrala i svoju prvu inostranu utakmicu. Tada je sve bilo drugačije, a netrpeljivost i tenzije nisu postojale kao danas.\nUoči utakmice koja se igra večeras i iz Tirane su se prisetili ovog duela:\n– FK Crvena zvezda je prvi put prijateljsku utakmicu protiv Tirane igrala još 1945. Meč je održan na stadionu „Kemal Stafa“, a duel ova dva tima vraća se nakon 75 godina – napisali su iz albanskog tima na Instagramu.\nPodsećamo, tada su u prijateljskom meču crveno-beli odmerili snage sa reprezentacijom Albanije i savladali je rezultatom 5:2.\nNema sumnje, da srpskog šampiona danas neće dočekati „cvećem“ kao što je bilo 1945. godine, ali svi se nadamo da će sve proći u sportskom duhu i bez incidenata.\nIspratite meč Tirana – Crvena zvezda na meridianbet.rs sajtu uz najveći izbor igara, kvota i specijala.


O godišnjem porezu na dohodak građana piše “Kurir” - Računovodstvo AKTIVA sistem\nO godišnjem porezu na dohodak građana piše “Kurir”\nPoreska uprava ne obaveštava građane kada im ističe rok za uplatu poreza na dohodak, ali im za svaki dan zakašnjenja zaračunava godišnju zateznu kamatu i time povećava zaduženje.\nSamo dan kašnjenja u plaćanju poreza na dohodak znači početak obračuna paprene zatezne kamate koja dnevno može da dostigne i 15.000 dinara, odnosno 150.000 za samo deset dana kašnjenja.\nPoreska uprava ne mora da obavesti građane da je obračun počeo, pa može da se desi da tek posle godinu dana dobiju upozorenje da im je dug nula, a kamata nekoliko hiljada dinara.\nTo se i desilo Ivanu M. iz Pančeva, koji je prošle godine porez uplatio sa dva dana zakašnjenja, a kamata je odmah krenula da mu se obračunava.\nPosle godinu dana sam dobio obaveštenje da moram da platim kamatu. Niko me nije obavestio da mi je skoro godinu dana obračunavaju – navodi ovaj Pančevac.\nOvaj slučaj je zanimljiv za sve koji su do 15. maja prijavili godišnji porez na dohodak građana za 2014. godinu jer će im rok da ga plate biti 15 dana od prijema poreskog rešenja. Porez su za 2014. morali da prijave svi koji su imali prihod veći od 2,2 miliona dinara.\nIvan M. iz Pančeva, ali i svi koji dobiju obaveštenje PU da duguju kamatu moraju da vode računa da je reč o dugu do dana izdavanja tog obaveštenja, a kamata nastavlja da se obračunava i posle toga. Da bi znali koliki iznos moraju da uplate u trenutku kada odu na šalter PU, moraju da potraže pomoć neke računovodstvene agencije, koja bi im napravila tačan obračun.\nU agenciji „Aktiva sistem“ ističu da okvirne iznose poreza i zatezne kamate građani mogu sami da izračunaju ako imaju obrasce, a mogu da potraže i pomoć stručnjaka. Jovan Šukara, direktor ove agencije za poresko savetovanje i računovodstvo, kaže za Kurir da je kod poreza na dohodak građana odgovornost pojedinca veća jer je rok za plaćanje za svakog drugačiji, 15 dana od pojedinačnog rešenja, dok je, na primer, kod poreza na imovinu isti za sve.\nU odnosu na prošlu godinu, Srbija ima čak 400 obveznika poreza na dohodak više. Novi bogataši nikli su u Pirotu, Gornjem Milanovcu, Užicu, Vršcu, Čačku, kao i u beogradskim opštinama Zvezdara, Zemun i Čukarica. Najveći prijavljen prihod iznosi čak 260 miliona dinara ili 2,2 miliona evra, a prijavio ga je diplomirani ekonomista iz Beograda, što znači da je taj građanin mesečno zarađivao 21,6 miliona dinara iliti 183.000 evra!\nKako se obračunava kamata\n– Rok za plaćanje je dve nedelje od primanja rešenja\n– Zatezna kamata obračunava se od prvog dana po isteku ovog roka\n– Stopa zatezne kamate jednaka je godišnjoj referentnoj kamatnoj stopi NBS uvećanoj za deset odsto\n– Prilikom obračuna iznosa kamate primenjuje se metod prostog interesnog računa od sto\nPropisi loši, ljudi su zaboravni\nEkonomista Dragan Radović kaže da je mehanizam za obračun poreskog duga prilično komplikovan za građane. Trebalo bi promeniti te propise. Ljudi zaborave da su zakasnili, brzo prođe vreme i onda se nakupi dosta – objašnjava Radović za Kurir. On napominje da PU, prema zakonu, nema obavezu da građane obavesti o tome da im se svakog dana obračunava kamata.


Održan „Beogradski noćni market” na pijaci Bajloni - Retail Serbia\nPotrudili smo se da se u skladu sa željom, nekadašnjeg osnivača gospodina Bajlonija, ova pijaca zaista postane mesto susreta svih Beograđana i predstavimo je u novom ruhu. „Gradske pijace” predstavile su svojih dvadeset šampiona pijaca, ljude koji predstavljaju institucije na pijacama Kaleniću, Đermu, Cvetkovoj, Zemunskoj i drugim gradskim pijacama gde ljudi mogu da probaju njihove proizvode. Na Beogradskom noćnom marketu svoje proizvode predstavilo je više od sto izlagača iz svih krajeva zemlje, navode iz Gradskih pijaca.!\nGradske pijace su saopštile i da pijaca u Zemunu dobija potpuno novi izgled. „Na pijaci u Zemunu uradili smo prvu fazu koja je obuhvatila popločavanje око 2.000 м2 pijačnog platoa. Uporedo sa radovima, na pijaci su postavljene i 42 nove, spoljne rashladne vitrine, koje će sa najsavremenijim uređajima za hlađenje, omogućiti da se mlečni i suhomesnati proizvodi čuvaju i prodaju po najvišim standardima”, navodi se iz Gradskih pijaca\nOtvorena mlečna hala na pijaci „Skadarlija“


Za Novu godinu i Božić može se vani nakon 22 sata – Portal Berane\nZa Novu godinu…\nZa Novu godinu i Božić može se vani nakon 22 sata\nNaredbama Ministarstva zdravlja za sprečavanje širenja koronavirusa predviđeno je da se ukida policijski sat, koji počinje od 22 sata do 5 sati idućeg dana, od 22 sata 24. decembra do 5 sati 25. decembra, od 22 sata 31. decembra do 5 sati 2. januara 2021. godine, te od 22 sata 5. januara do 5 sati 7. januara.\nTo je objavljeno u Službenom listu Crne Gore , a obuvaćeno izmjenama člana 3 prethodnih mjera u okviru naredbe resora za zdravlje.\nU Službenom listu od 21. decembra u članu 3 bilo je precizirano da se „izuzetno dozvoljava izlazak iz objekta stanovanja 24. decembra od 22 sata do 5 sati ujutro, 25. decembra, te 5. januara od 22 sata do 5 sati ujutro i 7. januara, radi prisustva vjerskom obredu, uz poštovanje mjera“, piše Pobjeda.\nPrema prethodnim mjerama Ministarstva zdravlja za suzbijanje širenja koronavirusa predviđeno je da je dozvoljen međugradski saobraćaj radnim danima do 22 sata, kada počinje policijski čas. To je potvrđeno mjerama iz novog Službenog lista, zato što se član 5, koji je izazvao konfuziju zbog ranije najave Ministarstva zdravlja da se novogodišnje i božićne praznike zabranjuje međugradski saobraćaj, briše.\nIzmjenama je predviđeno i da fitnes centri mogu da rade od 5 sati do 20 sati, dok je ranijim mjerama bilo propisano da mogu raditi do 18 sati.\nNa snazi ostaje zabrane međugradskog saobraćaja za dane vikenda, tačnije od petka u 22 sata do ponedeljka u 5 sati.\nMjerama je zabranjeno organizovanje dočeka Nove godine na otvorenom i zatvorenom.\nOva naredba stupa na snagu danom objavljivanja u Službenom listu Crne Gore.\nPrethodne mjere Ministarstva zdravlja izazvale su oštru reakciju društva, zato što je ocijenjeno da dozvola izlaska iz objekta stanovanja tokom policijskog časa isključivo vjernicima za vrijeme praznika, uz poštovanje mjera, predstavlja selektivnost i diskriminaciju.


Gradska inspekcija naložila vlasniku da ukloni nedavno postavljenu septičku jamu u zaštićenoj zoni reke Gradac - Valjevo\nGradska inspekcija naložila vlasniku da ukloni nedavno postavljenu septičku jamu u zaštićenoj zoni reke Gradac\nPosted by: REDAKCIJA VALJEVSKA POSLA in Valjevo 14. May 2022.\t0\nGradska inspekcija u Valjevu je naložila vlasniku bespravno podignutog objekta u zaštićenoj zoni reke Gradac da ukloni nedavno postavljenu septičku jamu i objekat vrati u pređašnje stanje. Inspekcija je tražila da joj se dostavi termin obavljanja ovih radova kako bi i predstavnici inspekcije prisustvovali.\nVlasnik objekta uputio zahtev Ekološkom društvu Gradac, koji će biti prosleđen Zavodu za zaštitu prirode Srbije, u kome se traži mišljenje pod kojim uslovima bi započeti objekat mogao da se privede nameni, a da eko sistem ne bude ugrožen.\nMilica Sredojević, predsednica Ekološkog društva Gradac potvrdila je da su nakon prijava i pisanja medija, komunalna policija i gradska inspekcija odreagovali, svako u domenu svojih nadležnosti, i naložili vlasniku nedovršenog objekta u zaštićenoj zoni reke Gradac da ukloni nedavno postavljenu septičku jamu.\n“ Ovo se ranije nije dešavala, bar od kako sam ja na čelu Ekološkog društva da policija i inspekcija ovako brzo reaguju. Mislim da su tome doprineli i mediji koji su skrenuli pažnju na ovaj problem. Vlasnik će u naznačenom roku morati da ukloni septičku jamu”, rekla je Sredojević i potvrdila da su od vlasnika ovog nelegalno podignutog objekta dobili zahtev za mišljenje pod kojim uslovima ovaj objekat može da se privede nameni, a da se ne ugrozi životna sredina.\nSredojević je izjavila da Ekološko društvo Gradac nije nadležno da daje takva mišljenja, ali da će zahtev proslediti Zavodu za zaštitu prirode Srbije.\nDa podsetimo, za vreme uskršnjih praznika članovi EKOD “Gradac” uočili su da je kod nedovršenog i nelegalno podignutog objekta u zaštićenoj zoni reke nedaleko od vodozahvata “Ploče” postavljena septečka jama i o tome obavestili nadležne službe i medije.\nInspekcija grada Valjeva još 2003.godinele donela je rešenje o rušenju ovog bespravno podignutog objekta.\nEkološko društvo "Gradac" Reka Gradac Septička jama Valjevo\t2022-05-14\nTagged with: Ekološko društvo "Gradac" Reka Gradac Septička jama Valjevo\nPrevious: GrO SNS Valjevo: “Valjevci nemaju kolektivnu amneziju”\nNext: Noć muzeja: Izložba iz kolekcije IUS „Radovan Trnavac Мića“ – „Radovi na papiru“


Prešao je Nejmar pre dve godine na "Park Prinčeva" upravo iz redova katalonskog velikana, i to za 222 miliona evra, što je i dalje svetski rekord po visini obeštećenja za jedan transfer.\nŽeleo je da izađe iz senke Lionela Mesija i da osvoji Zlatnu loptu, međutim u tome nije uspeo, u čemu su ga značajno onemogućile silne povrede, ali i izostanak uspeha u Ligi šampiona.\nPosle dve sezone Nejmar je jasno poručio da želi da se vrati u Barselonu, a ove srede klubovi su počeli da pregovaraju o svakako najvećem transferu ovog leta, a možda i najvećem svih vremena.\nPari Sen Žermen je te 2017. godine za transfer Nejmara izdvojio 222 miliona evra, pa je rešen da ne pusti reprezentativca Brazila za sumu manju od pomenute.\nI tu nastaje problem, jer se Barselona dobrano istrošila u prethodnim prelaznim rokovima, pa želi da prođe što jeftinije prilikom transfera Nejmara. "Pukli" su Katalonci u prethodnim prelaznim rokovima angažovanjem Filipea Kutinja (130 miliona evra), Usmana Dembelea (105), Frenkija de Jonga (75), a u narednim danima će biti ozvaničen i transfer Antoana Grizmana iz Atletika vredan 120 miliona evra.\nZato će Barselona, prema pisanju "Globa", za Nejmara ponuditi Pari Sen Žermenu 100 miliona evra i Ivana Rakitića. Pored njega, Katalonci bi mogli da ponude Filipe Kutinja, Samjuela Umtitija ili Usmana Dembelea, koji se nisu naigrali u dresu Barselone.\nSada je na potezu Pari Sen Žermen, čiji predsednik Naser Al Kelaifi jasno poručuje da Nejmar može da napusti prestonicu Francuske, ali samo uz odgovarajuću cenu.\nTu dolazimo do zapleta prilikom ozvaničenja ovog transfera, jer Nejmar očajnički želi da se vrati u Barselonu. Ako se to ne desi do 8. jula, brazilski napadač je zapretio da se neće pojaviti na početku priprema "svetaca", jer mu je želja da isključivo naredne sezone zaigra u Primeri.\nDa podsetimo, Nejmar ima ugovor sa Pari Sen Žermenom do leta 2022. godine, pa Parižani nemaju nikakvu presiju da ga u ovom prelaznom roku prodaju, ali im sigurno neće prijati da u svojim redovima imaju nezadovoljnog igrača.


Izvor: Radio Televizija Vojvodine, 31.Mar.2020, 15:02 (ažurirano 02.Apr.2020.)\nSiguran sam da će paket ekonomskih mera koje je predstavio predsednik Aleksandar Vučić održati i unaprediti srpsku privredu, kaže v.d. direktora EPS Milorad Grčić.\n“Jasno je da paket predsednikovih mera podrazumeva da se sačuva narod i da se sačuva privreda, samim tim država”, rekao je za Tanjug Grčić i naglasio da konačno imamo državnika, predsednika koji zaista vodi računa i o firmama i o privredi i o građanima.\nNaglasio je da je >> Pročitaj celu vest na sajtu Radio Televizija Vojvodine << EPS, kao najveće preduzeće, strateški važno za Republiku Srbiju i da se to upravo ovih dana vidi na svakom koraku.\nKaže da su svi građani, a što je mnogo važnije, svi zaposleni u EPS svesni da ako proizvodnja struje stane, staje sve i bolnice i domovi zdravlja.\n“Ništa ne može duže od nekoliko sati da radi pomoću agregata. Prvo, EPS ne sme da stane”, poručio je Grčić.\nNaveo je da EPS snabdeva električnom energijom oko 3,5 miliona potrošaca i da je strašno važzno da svi ti potrošači mogu da opstanu, a samim tim je važno da kompletna privreda, ne samo EPS, opstane.\nGrčić je rekao da je predsednik Vučić jasno stavio do znanja da brine i o velikim i o srednjim i o malim preduzećima, o svim preduzetnicima.\n“Podsećam kako je reagovao kada su određeni ljudi posle njegovog upozorenja smanjili broj zaposlenih ili da kažem otpustili radnike”, kaže Grčić i naglašava da se paket mera o kojim govori Vučić podrazumeva očuvanje naroda i privrede.\nGrčić navodi da je EPS posebne mere posvetila proizvodnom delu i da su zaposleni u tom segmentu za nijansu zaštićeniji u smislu da se strože kontroliše njihovo kretanje nego ostalih zaposlenih.\nKako je rekao, više od 9.000 zaposlenih u EPS su na radu od kuće i EPS u potpunosti funkcioniše.\n“Zahvaljujem se predsedniku na svoj podršci koju u ovom momentu ima EPS, a definitivno imamo svu podršku, zahvaljujem su svim zaposlenima i u rudnicima i u termoelektranama i hidroelektranama. Zahvaljujem se građanima, posebno penzionerima koji su, verujte mi, uporni da plate električnu energiju”, kaže Grčić.\nPodsetio je da je pre oko četiri godine EPS, u dogovoru sa tadašnjim premijerom Aleksandrom Vučićem, pokazao da vodi računa i o penzionerima.\n“Tada smo doneli onaj popust od pet odsto. Zahvaljujem se penzionerima, pozdravljam ih sve i molim ih i u svoje lično ime da ostanu kod kuće, da se sačuvaju i neka ne brinu i neka ne žure da plate račun. Mi ćemo im računati pet odsto popusta, bez obzira koliko dugo vanredno stanje bude trajalo”, rekao je Grčić.\nPoručio je da za vreme vanrednog stanja EPS neće računati kamatu bilo kome ko je kasnio sa plaćanjem u ovom periodu vanrednog stanja, ali da neće dozvoliti pokušaje zloupotrebe.\nB92: Grčić: Najavljene mere će održati i unaprediti privredu\nV.d. direktora EPS Milorad Grčić kaže da su svi građani, a što je mnogo važnije, svi zaposleni u EPS svesni da ako proizvodnja struje stane, staje sve i bolnice i domovi zdravlja..."Ništa ne može duže od nekoliko sati da radi pomoću agregata. Prvo, EPS ne sme da stane", poručio je Grčić,...


Cvijanovićeva: Izazovi ojačali Republiku Srpsku - Sputnjik Srbija\n21:55 08.01.2021 Preuzmite kraći link\nCvijanović je za RTRS poručila da će Republika Srpska i ove godine proslaviti Dan Republike, ali da će proslava biti prilagođena epidemiološkoj situaciji i da će svečani defile biti pomeren za Vidovdan.\nCvijanović je rekla da je Srpska opredeljena da se razvija u miru.\n„Ali postoji politička, pravna i istorijska činjenica. 9. januar je tu, Srpska je formirana toga dana i to se ne može zanemariti. Republika Srpska je nastala u miru“, poručila je predsednica RS.\nDan Republike Srpske, Republika Srpska, Željka Cvijanović


Održana sednica Štaba za vanredne situacije grada Zaječara - Istočne VESTI\nadminJan 22, 2020Društvo0\nDanas, 22.01.2020. godine u velikoj sali Gradske uprave održana je redovna sednica Štaba za vanredne situacije grada Zaječara, kojom je predsedavala zamenica komandanta Štaba, zamenica gradonačelnika, Marina Milić.\nPosle utvrđivanja kvoruma prešlo se na rad u vezi 1. tačke dnevnog reda, aktuelne problematike pojave, registrovanja i proglašenja opštine Kladovo zaraženim (inficiranim) područjem od zarazne bolesti afrička kuga svinja kod divljih svinja, od strane Ministarstva poljoprivrede šumarstva i vodoprivrede, Uprave za veterinu Beograd.\nZamenica komandanta Štaba za vanredne situacije grada Zaječara Marina Milić je rekla da na teritoriji grada Zaječara ne postoji zabeležen slučaj pojave ove bolesti i da je Štab dužan da preduzme sve preventivne mere u slučaju eventualne pojave afričke kuge svinja.\nPosle konstruktivne rasprave učesnika, članova Štaba za vanredne situacije grada Zaječara, donet je Zaključak o određivanju parcela za eventualni ukop svinja izloženih afričkoj kugi svinja, kao i Zaključak o angažovanju ljudi koji će u slučaju pojave afričke kuge svinja na teritoriji grada Zaječara, biti angažovani oko fizičkih radova na izvođenju i prenošenju životinja iz štala i dvorišta.\nČlanovi štaba su jednoglasno doneli i Zaključak o angažovanju Javno komunalnih preduzeća u slučaju pojave AKS i Zaključak o formiranju Stručno – operativnog tima koji će biti u stalnom kontaktu sa Upravom za veterinu.\nPrethodni članakPrognoza vremena Sledeći članakPlansko isključenje struje za sutra